Mercurial > l10n-central > cy / file revision / mail/chrome/messenger/messenger.properties@fae89d16725eb29494a3de05e6dd65948befa290\nparent 2682 b7c13bd1d51d3c3f2f050b1e5c287f0fe292ce17\nnewSubfolder=Is ffolder Newydd…\nmarkFolderRead=Marcio Ffolder wedi'i Darllen;Marcio Ffolderi wedi'u Darllen\nmarkNewsgroupRead=Marcio Grŵp Newyddion wedi'i Darllen; Marcio Grwpiau Newyddion wedi'u Darllen\ngetNextNewsMessages=Estyn y #1 Neges Newyddion Nesaf;Estyn y #1 Neges Newyddion Nesaf\nadvanceNextPrompt=Ymlaen i'r neges nesaf heb ei darllen yn %S?\nreplyToSender=Ateb i'r Anfonwr\nSaveMailAs=Cadw Neges Fel\nSaveAllAttachments=Cadw Pob atodiad\nDetachAllAttachments=Datod Pob Atodiad\nMessageLoaded=Neges wedi'i llwytho…\nsaveAttachmentFailed=Methu cadw'r atodiad. Gwiriwch enw eich ffeil a cheisiwch eto yn ddiweddarach.\nsaveMessageFailed=Methu cadw'r neges. Gwirio enw'r ffeil a cheisio eto yn ddiweddarach.\nfileExists=Mae %S yn bodoli yn barod. Hoffech chi newid y ffeil?\nfailedToReadFile=Methu darllen ffeil : %1$S rheswm: %2$S\ndownloadingNewsgroups=Llwytho Grwpiau Newyddion ar gyfer Defnydd All-lein\ndownloadingMail=Llwytho E-bost i lawr ar gyfer Defnydd All-lein\nsendingUnsent=Anfon Negeseuon sydd Heb eu Hanfon\nfolderExists=Mae ffolder gyda'r enw hwnnw'n bodoli eisoes. Rhowch enw arall arno.\nconfirmDuplicateFolderRename=Mae is-ffolder gyda'r enw '%1$S' yn bodoli yn ffolder '%2$S'. Hoffech chi symud y ffolder hwn gan ddefnyddio'r enw newydd '%3$S'?\nfolderCreationFailed=Methu creu'r ffolder oherwydd bod y ffolder dewiswyd yn cynnwys nod anhysbys. Rhowch enw arall a cheisiwch eto.\ncompactingFolder=Cywasgu ffolder %S…\ncompactingDone=Wedi cwblhau cywasgu (tua %1$S wedi ei ryddhau).\nconfirmFolderDeletionForFilter=Bydd dileu ffolder '%S' yn analluogi'r hidl(au) cysylltiedig. Ydych chi'n siŵr eich bod chi eisiau dileu'r ffolder?\nalertFilterChanged=Bydd yr hidlau sy'n gysylltiedig â'r ffolder yn cael ei ddiweddaru.\nfilterDisabled=Nid oedd modd dod o hyn i ffolder '%S', felly bydd ffolder(i) sy'n gysylltiedig a'r ffolder yn cael eu hanalluogi. Gwiriwch fod y ffolder yn bodoli a bod yr hidlau yn cyfeirio at ffolder cyrchfan gwirioneddol.\nfilterFolderDeniedLocked=Nid oedd modd hidlo'r negeseuon i ffolder '%S' gan fod gweithred arall ar waith.\nparsingFolderFailed=Methu agor ffolder %S gan ei fod yn cael ei ddefnyddio gan weithred arall. Arhoswch i'r weithred ddod i ben ac yna dewis y ffolder eto.\ndeletingMsgsFailed=Methu dileu negeseuon yn ffolder %S gan ei fod yn cael ei ddefnyddio gan weithred arall. Arhoswch i'r weithred ddod i ben ac yna ceisio eto.\nalertFilterCheckbox=Peidiwch rhybuddio fi eto.\ncompactFolderDeniedLock=Nid oes modd cywasgu ffolder '%S' oherwydd bod gweithred arall ar waith. Ceisiwch eto yn ddiweddarach.\ncompactFolderWriteFailed=Nid oedd modd cywasgu ffolder '%S' oherwydd methodd ysgrifennu i ffolder. Gwiriwch fod gennych ddigon o le ar ddisg, a bod gennych hawl ysgrifennu i'r system ffeiliau, ac yna ceisiwch eto.\ncompactFolderInsufficientSpace=Nid oes modd cywasgu rhai ffolderi (e.e. '%S') gan nad oes digon o le ar ddisg. Dilëwch rhai ffeiliau a cheisiwch eto.\nfilterFolderHdrAddFailed=Nid oedd modd hidlo ffolder '%S' oherwydd methodd ychwanegu neges ato. Gwiriwch fod fod y ffolder yn ymddangos yn iawn neu ceisiwch ei drwsio drwy briodweddau'r ffolder.\nfilterFolderWriteFailed=Nid oedd modd i'r negeseuon gael eu hidlo i ffolder '%S' oherwydd i ysgrifennu i ffolder fethu. Gwiriwch fod gennych ddigon o le ar eich disg, a bod gennych hawl ysgrifennu i'r system ffeil, yna ceisiwch eto.\ncopyMsgWriteFailed=Nid oedd modd symud na chopïo negeseuon i ffolder '%S' am i ysgrifennu i'r ffolder fethu. I gynyddu lle ar ddisg, o'r ddewislen Ffeil, yn gyntaf dewiswch Gwagio'r Sbwriel, yna dewis Cywasgu Ffolderi a wedyn ceisio eto.\ncantMoveMsgWOBodyOffline=Tra'n gweithio all-lein, nid oes modd symud na chopïo negeseuon nad ydynt wedi'u llwytho i lawr ar gyfer defnydd all-lein. O'r ffenestr E-bost, agorwch ddewislen Ffeil, dewis All-lein, yna Gweithio All-lein, a cheisio eto.\noperationFailedFolderBusy=Methodd y weithred am fod gweithred arall yn defnyddio'r ffolder. Arhoswch i'r weithred honno orffen a cheisiwch eto.\nfolderRenameFailed=Nid oedd modd ailenwi'r ffolder. Efallai fod y ffolder yn cael ei ailddosrannu, neu nid yw'r enw newydd yn enw ffolder dilys.\nverboseFolderFormat=%1$S ar %2$S\nfilterFolderTruncateFailed=Bu gwall wrth docio'r Blwch Derbyn ar ôl hidlo neges yn ffolder '%1$S'. Efallai bydd rhaid i chi gau %2$S a dileu INBOX.msf.\nmailboxTooLarge=Mae ffolder %S yn llawn ac yn methu dal rhagor. I wneud lle am ragor, dilëwch unrhyw negeseuon hen neu ddiangen a chywasgu'r ffolder.\noutOfDiskSpace=Does dim digon o le ar ddisg i lwytho eich negeseuon i lawr. Dilëwch hen bost, gwagio ffolder Sbwriel a chywasgu eich ffolderi e-bost, ac yna ceisiwch eto.\nerrorGettingDB=Methu agor ffeil crynodeb %S. Efallai bod gwall ar y disg, neu fod y llwybr llawn yn rhy hir.\nmessageUnread=Heb eu Darllen\nsmtpServer-ConnectionSecurityType-1=STARTTLS, os ar gael\nsmtpServers-confirmServerDeletion=Ydych chi'n siŵr eich bod am ddileu gweinydd: \_n %S?\nauthOld=Cyfrinair, dull gwreiddiol (anniogel)\nauthPasswordCleartextInsecurely=Cyfrinair, wedi'i drosglwyddo'n anniogel\nauthPasswordEncrypted=Cyfrinair wedi'i amgryptio\nauthAnySecure=Unrhyw ddull diogel (anghymeradwy)\nauthAny=Unrhyw ddull (anniogel)\noauth2WindowTitle=Rhowch fanylion %1$S ar %2$S\nserverType-nntp=Gweinydd Newyddion (NNTP)\nserverType-pop3=Gweinydd E-bost POP\nserverType-imap=Gweinydd E-bost IMAP\nserverType-none=Storfa E-bost Lleol\nsizeColumnTooltip2=Trefnu yn ôl maint\nlinesColumnTooltip2=Trefnu yn ôl llinellau\ngetMsgButtonTooltip=Estyn negeseuon ar gyfer %S\nautosyncProgress=Cydweddu negeseuon yn %1$S o %2$S…\nunreadMsgStatus=Heb eu darllen: %S\nlast7Days=7 Diwrnod Diwethaf\ntwoWeeksAgo=Pythefnos yn Ôl\nlast14Days=14 Diwrnod Diwethaf\nuntaggedMessages=Negeseuon heb eu Tagio\nmailnews.tags.remove=Tynnu Pob Tag\nnocachedbodybody2=Nid yw corff y neges wedi cael ei llwytho i lawr o'r gweinydd ar gyfer darllen all-lein. I ddarllen y neges rhaid i chi ail gysylltu â'r rhwydwaith, dewis All-lein o'r ddewislen Ffeil ac yna dad-dewis Gweithio All-lein. Yn y dyfodol, gallwch ddewis pa neges neu ffolder i'w ddarllen all-lein. I wneud hyn, dewiswch All-lein o'r ddewislen ffeil ac yna dewis Llwytho i Lawr/Cydweddu Nawr. Gallwch newid Lle ar Ddisg i atal llwytho negeseuon mawr i lawr.\nnocachedbodytitle=<TITLE>Ewch Ar-lein i Ddarllen y Neges Hon</TITLE>\_n\nconfirmUnsubscribeText=Ydych chi'n siŵr eich bod am ddad-danysgrifio o %S?\nconfirmUnsubscribeManyText=Ydych chi'n siŵr eich bod am ddad-danysgrifio o'r grwpiau newyddion hyn?\nrestoreAllTabs=Adfer Pob Tab\nconfirmMarkAllFoldersReadTitle=Marcio Pob Ffolder Wedi'u Darllen\nconfirmMarkAllFoldersReadMessage=Ydych chi'n siŵr eich bod am farcio pob neges ym mhob ffolder o'r cyfrif hwn fel wedi'i darllen?\njunkBarMessage=Mae %S yn meddwl mai Sbam yw'r neges hon.\nremoteContentBarMessage=I ddiogelu eich preifatrwydd, mae %S wedi rhwystro delweddau pell yn y neges.\nremoteAllowResource=Caniatáu cynnwys pell o %S\nremoteAllowAll=Peidio â chaniatáu cynnwys pell o'r ffynonellau uchod;Caniatáu cynnwys pell o'r #1 ffynhonnell uchod;Caniatáu cynnwys pell o'r #1 ffynhonnell uchod;Caniatáu cynnwys pell o'r #1 ffynhonnell uchod;Caniatáu cynnwys pell o'r #1 ffynhonnell uchod;Caniatáu cynnwys pell o'r #1 ffynhonnell uchod\nphishingBarMessage=Efallai mai ffugiad yw'r neges hon.\ndraftMessageMsg=Neges ddrafft yw hon.\nopenFolderLabel=Agor Ffolder Cynhwysol\ndeleteAttachments=Bydd yr atodiadau canlynol yn cael eu dileu'n barhaol o neges:\_n%S\_nNid oes modd dadwneud y weithred hon. Hoffech chi barhau?\ndetachAttachments=Mae'r atodiadau canlynol wedi'u cadw'n llwyddiannus a byddant yn cael eu dileu o'r neges yn barhaol:\_n%S\_nNid oes modd dadwneud y weithred hon. Hoffech chi barhau?\ndeleteAttachmentFailure=Methu dileu'r atodiad yma.\nemptyAttachment=Mae'r atodiad yma i weld yn wag.\_nGwiriwch gyda'r person anfonodd hwn.\_nYn aml mae muriau tân neu raglenni gwrth firws yn dinistrio atodiadau.\nexternalAttachmentNotFound=Nid yw'r ffeil ar wahân hon neu atodiad dolen wedi ei ganfod neu nid yw'n hygyrch yn y lleoliad hwn bellach.\nattachmentCount=Dim atodiadau;#1 atodiad;#1 atodiad;#1 atodiad;#1 atodiad;#1 atodiad\nattachmentSizeAtLeast=o leiaf %1$S\nunknownHostError=Methwyd cysylltu â gweinydd %S.\nconnectionRefusedError=Methwyd cysylltu â gweinydd %S; gwrthodwyd y cysylltiad.\nnetTimeoutError=Cyfnod cyswllt i weinydd %S wedi dod i ben.\nnetResetError=Cafodd cysylltiad â gweinydd %S ei ailosod.\nnetInterruptError=Cafodd cysylltiad â gweinydd %S ei darfu.\nrecipientSearchCriteria=Mae'r Testun neu'r Derbynnydd yn cynnwys:\nfromSearchCriteria=Mae'r Pwnc neu'r Anfonwr yn cynnwys:\nbiffNotification_message=%1$S neges newydd\nbiffNotification_messages=%1$S neges newydd\nnewMailNotification_message=Mae %1$S wedi derbyn %2$S neges newydd\nnewMailNotification_messages=Mae %1$S wedi derbyn %2$S neges newydd\nnewMailNotification_messagetitle=%1$S o %2$S\nnewMailAlert_message=Nid yw #1 wedi derbyn negeseuon newydd;#1 wedi derbyn #2 neges newydd;#1 wedi derbyn #2 neges newydd;#1 wedi derbyn #2 neges newydd;#1 wedi derbyn #2 neges newydd;#1 wedi derbyn #2 neges newydd\nquotaPercentUsed=%S%% yn llawn\nquotaTooltip2=Cwota IMAP: mae %S KB wedi'i ddefnyddio allan o gyfanswm o %S KB. Cliciwch am fanylion.\nconfirmViewDeleteMessage=Ydych chi'n siŵr eich bod am ddileu'r olwg yma?\nconfirmSavedSearchDeleteMessage=Ydych chi'n siŵr eich bod am ddileu'r chwilio a gadwyd?\npasswordPrompt=Rhowch gyfrinair ar gyfer %1$S ar %2$S:\npasswordTitle=Mae angen Cyfrinair gweinydd E-bost\nopenWindowWarningConfirmation=Efallai bydd agor #1 neges yn araf. Parhau?;Efallai bydd agor #1neges yn araf. Parhau?\nopenTabWarningConfirmation=Efallai bydd agor #1 neges yn araf. Parhau?;Efallai bydd agor #1neges yn araf. Parhau?\ntagExists=Mae tag o'r enw yna'n bodoli eisoes.\neditVirtualFolderPropertiesTitle=Golygu Priodweddau Chwilio a Gadwyd ar gyfer %S\nvirtualFolderSourcesChosen=Wedi dewis #1 ffolder;Wedi dewis #1 ffolder\nalertNoSearchFoldersSelected=Rhaid dewis o leiaf un ffolder i chwilio am y ffolder chwilio a gadwyd.\nsubfoldersExplanation=%1$S yn y ffolder hwn, %2$S mewn isffolderi\nerrorOpenMessageForMessageIdTitle=Gwall wrth agor message-id\nerrorOpenMessageForMessageIdMessage=Heb ganfod message-id %S\nconfirmPhishingTitle=Rhybudd E-bost Twyllodrus\nlinkMismatchTitle=Wedi canfod Dolenni Anghydweddus\nconfirmPhishingUrl=Mae %1$S yn meddwl mai twyll yw'r neges hon. Gall fod y dolenni yn ceisio efelychu tudalennau gwe rydych am ymweld â nhw. Ydych chi'n siŵr eich bod am ymweld â %2$S?\nconfirmPhishingUrlAlternate=Mae'n ymddangos bod y ddolen rydych newydd glicio arni yn mynd i at wefan gwahanol i'r hyn mae testun y ddolen yn ei ddangos. Weithiau mae hyn yn cael ei defnyddio i dracio a ydych wedi clicio ar y ddolen, ond gall hefyd fod yn sgam.\_n\_n Mae testun y ddolen yn awgrymu fod y ddolen yn mynd i %1$S, ond i %2$S mae'n mynd.\nconfirmPhishingGoAhead=Mynd i %1$S beth bynnag\nconfirmPhishingGoDirect=Mynd i %1$S\nupdatesItem_default=Gwirio am Ddiweddariadau…\nupdatesItem_defaultFallback=Gwirio am Ddiweddariadau…\nupdatesItem_downloading=Llwytho %S i Lawr…\nupdatesItem_downloadingFallback=Llwytho'r Diweddariad i Lawr…\nupdatesItem_resume=Ail-ddechrau Llwytho %S i Lawr…\nupdatesItem_resumeFallback=Ail-ddechrau Llwytho'r Diweddariad i Lawr…\nupdatesItem_pending=Gosod y Diweddariad Nawr…\nupdatesItem_pendingFallback=Gosod y Diweddariad Nawr…\nfolderPaneModeHeader_unread=Ffolderi Heb eu Darllen\nfolderPaneModeHeader_smart=Ffolderi a Unwyd\nunifiedAccountName=Ffolderi a Unwyd\nmoveToFolderAgain=Symud i "%1$S" Eto\ncopyToFolderAgain=Copïo i "%1$S" Eto\nmdnBarMessageNormal=Mae %1$S wedi gofyn i gael ei hysbysu pan fyddwch wedi darllen y neges.\nmdnBarMessageAddressDiffers=Mae %1$S wedi gofyn i gael ei hysbysu (ar %2$S) pan fyddwch wedi darllen y neges.\nemptyJunkFolderMessage=Dileu pob neges ac is-ffolder yn y ffolder Sbam?\nemptyJunkDontAsk=Peidiwch gofyn i mi eto.\nemptyTrashFolderMessage=Dileu pob neges ac is-ffolder yn y ffolder Sbwriel?\nemptyTrashDontAsk=Peidiwch gofyn i mi eto.\njunkAnalysisPercentComplete=Dadansoddi sbam, cwblhau %S\nprocessingJunkMessages=Prosesu Negeseuon Sbam\nfileNotFoundTitle = Heb Ganfod Ffeil\nfileNotFoundMsg = Nid yw ffeil %S yn bodoli.\nfileEmptyTitle = Ffeil Gwag\nfileEmptyMsg = Mae ffeil %S yn wag.\nheaderMoreAddrs=Dim yn rhagor;#1 yn rhagor;#1 yn rhagor;#1 yn rhagor;#1 yn rhagor;#1 yn rhagor\nheaderMoreAddrsTooltip=, a dim yn rhagor;, a #1 yn rhagor;, a #1 yn rhagor;, a #1 yn rhagor;, a #1 yn rhagor;, a #1 yn rhagor\nexpandAttachmentPaneTooltip=Dangos y paen atodiad\ncollapseAttachmentPaneTooltip=Cuddio'r paen atodiad\nconfirmMsgDelete.collapsed.desc=Bydd hyn yn dileu negeseuon mewn edafedd caeedig. Ydych chi'n siŵr eich bod am barhau?\nconfirmMsgDelete.deleteNoTrash.desc=Bydd hwn yn cael ei ddileu'n syth, heb gadw copi i'r Sbwriel. Ydych chi'n siŵr eich bod am barhau?\nconfirmMsgDelete.deleteFromTrash.desc=Bydd hyn yn dileu'r neges yn barhaol o'r Sbwriel. Hoffech chi barhau?\nconfirmMsgDelete.dontAsk.label=Peidiwch gofyn i mi eto.\nmailServerLoginFailedTitleWithAccount=Methodd mewngofnodi i gyfrif "%S"\nmailServerLoginFailed2=Methodd mewngofnodi i weinydd %1$S gydag enw defnyddiwr %2$S.\nmailServerLoginFailedEnterNewPasswordButton=&Cynnig Cyfrinair Newydd\nthreadPane.columnPicker.confirmFolder.noChildren.title=Gosod y Newidiadau?\nthreadPane.columnPicker.confirmFolder.noChildren.message=Gosod colofnau cyfredol y ffolder i %S?\nthreadPane.columnPicker.confirmFolder.withChildren.title=Gosod y Newidiadau?\nthreadPane.columnPicker.confirmFolder.withChildren.message=Gosod colofnau'r ffolder gyfredol i %S a'i blant?\nlwthemeInstallRequest.message=Mae gwefan (%S) wedi ceisio gosod thema.\nlwthemePostInstallNotification.message=Mae thema newydd wedi'i gosod.\ntroubleshootModeRestartPromptTitle=Ailgychwyn yn y Modd Datrys Problemau\ntroubleshootModeRestartPromptMessage=Bydd y Modd Datrys Problemau'n analluogi'r holl ychwanegion ac yn defnyddio rhai dewisiadau rhagosodedig dros dro.\_nYdych chi'n siŵr eich bod eisiau ailgychwyn?\nupdate.downloadAndInstallButton.label=Diweddaru i %S\nsanitizeDialog2.everything.title=Clirio'r Holl Hanes\nsanitizeEverythingWarning2=Bydd yr holl hanes yn cael ei glirio.\nsanitizeSelectedWarning=Bydd yr holl eitemau a ddewiswyd yn cael eu clirio.\nlearnMoreAboutIgnoreThreadAccessKey = S\nundoIgnoreThread=Dadwneud Anwybyddu Edefyn\nundoIgnoreSubthread=Dadwneud Anwybyddu Isedefyn\nignoredThreadFeedback=Ni fydd atebion i edefyn "#1" yn cael eu dangos.\nignoredSubthreadFeedback=Ni fydd atebion i is drywydd "#1" yn cael eu dangos.\nignoredThreadsFeedback=Ni fydd atebion i'r trywydd dangoswyd yn cael eu dangos.;Ni fydd atebion i'r #1 trywydd dangoswyd yn cael eu dangos.\nignoredSubthreadsFeedback=Ni fydd atebion i'r trywydd dangoswyd yn cael eu dangos.;Ni fydd atebion i'r #1 trywydd dangoswyd yn cael eu dangos.\nopenSearch.label=Chwilio %1$S am "%2$S"\nopenSearch.label.truncated=Chwilio %1$S am "%2$S"\naboutDialog.architecture.sixtyFourBit = 64 did\naboutDialog.architecture.thirtyTwoBit = 32 did\nerrorConsoleTitle = Consol Gwall\npanel.back = Nôl\nfolderErrorAlertTitle = Gwall - %S


cy > Polisi Preifatrwydd a Cwcis\nCanlyniad y Chwiliad\nHafan - Swyddfa Comisiynydd yr Heddlu Gogledd Cymru\n“Mae’r Comisiynydd Heddlu a Throsedd yn ymroddedig i ddiogelu eich preifatrwydd a phrosesu eich data personol yn unol â Deddf Diogelu Data (DDD) 2018 a’r Rheoliad Diogelu Data Cyffredinol (RhDDC). Gwnaiff ein Polisi Preifatrwydd roi tawelwch meddwl a sicrwydd i chi ynghylch sut ydym yn diogelu a phrosesu gwybodaeth”.\nDarllenwch ein Polisi Preifatrwydd os gwelwch yn dda, mae'r polisi yn egluro sut yr ydym yn prosesu gwybodaeth personol ac eich hawliau o dan Rheoliadau Diogelu Data Cyffredinol.\nBe’ ydi cwcis?\nFfeiliau testun bychan yw Cwcis y bydd gwefannau yn eu rhoi ar eich cyfrifiadur neu eich dyfais symudol tra byddwch yn pori. Mae cwcis yn cael eu defnyddio am lawer o wahanol resymau, er enghraifft maen nhw’n gallu:\n- helpu peiriannau chwilio i gofio eich bod eisiau canlyniadau eich chwiliad yn Gymraeg\n- helpu gwefan i gofio be’ sydd orau gennych fel nad oes raid i chi ei newid bob tro\n- helpu gwefannau i roi gwell gwasanaeth drwy ddangos y cynnwys mwyaf perthnasol i chi ac\nadnabod a datrys gwallau\n- dadansoddi pa mor dda y mae gwefan yn perfformio\nY peth mwyaf cyffredin y mae cwcis yn ei wneud ydi cofio darnau o wybodaeth sy’n gwneud pori’r we yn haws ac yn fwy didrafferth i chi\nSut mae cwcis yn cael eu defnyddio ar y safle hwn?\nMae deialog gwybodaeth wedi’i darparu ar dop y wefan pan fyddwch yn ymweld gyntaf i’ch hysbysu fod cwcis ar waith ar y safle. Ni ellir eu diffodd ar gyfer y safle hwn yn unig ond wrth i chi fynd ymlaen i’r wefan a defnyddio rhai nodweddion penodol gellir gosod cwcis yn y meysydd canlynol:\nRydym yn defnyddio Google Analytics i helpu i wella ein cefnogaeth, ein cynnwys a phrofiad cyffredinol defnyddwyr.\n- er mwyn gwneud cynnwys yn fwy personol (y nodwedd ‘Eich Ardal Chi’)\nMae gennym nodwedd sy’n caniatáu i chi fewnbynnu eich cod post ac mae angen cwci er mwyn i hyn weithio’n iawn.\n- mewnbynnu i’ch Cyfrif Defnyddiwr/Rheolwr Ffefrynnau.\nOs ydych wedi cofrestru ar gyfer cyfrif defnyddiwr mae’r broses hon hefyd yn gofyn bod cwcis yn cael eu gosod er mwyn sicrhau bod y cyfrif yn gweithio’n iawn. Mae’r rheolwr ffefrynnau hefyd ar gael unwaith y byddwch wedi mewnbynnu, mae hyn eto angen cwcis.\n- Dewis maint ffont\nOs ydych yn dewis maint ffont ar y dudalen hygyrchedd bydd hyn hefyd yn gosod cwci\nSut y gallwch chi reoli cwcis ar gyfer pob gwefan\nOs nad ydy cwcis wedi’u galluogi ar eich cyfrifiadur mae’n golygu y gall eich profiad o bori ein gwefan fod yn gyfyngedig.\nEr mwyn gosod neu ddiffodd cwcis ar bob gwefan drwy eich porwr gwefannau, gallwch ddilyn y cyfarwyddiadau isod.\nSut i weld os yw cwcis wedi’u galluogi ar eich cyfrifiadur chi:\n1.Cliciwch ar yr eicon sbaner (bwydlen ar dop y porwr) a dewiswch ‘Settings’\n2.Cliciwch ar 'Under the Bonnet' ar y chwith ac yna dewiswch y botwm 'Content settings'\n3.O dan yr adran cwcis, dewiswch yr opsiwn sy’n eich siwtio orau.\n1.Cliciwch ar 'Tools' (bwydlen ar dop y porwr) a dewiswch 'Internet Options'\n2.Cliciwch ar y tab 'Privacy'\n3. Gosodwch eich preifatrwydd ar y lefel yr ydych ei angen. Bydd ei osod yn uwch na ‘Canolig’ yn diffodd y cwcis.\n1.Cliciwch ar 'Tools' (bwydlen ar dop y porwr) a dewiswch ‘Options’\n2.Dewiswch yr eicon ‘Privacy’\n3.Yn yr adran ‘History’ dewiswch 'Use custom settings for history' o’r gwymplen\n4.Gellir galluogi neu analluogi cwcis drwy glicio ar y blychau perthnasol.\n1.Cliciwch ar yr eicon Cocsen (bwydlen ar dop y porwr) a dewiswch 'Preferences'\n2.Cliciwch ar y tab ‘Privacy’ a dewiswch yr opsiwn sy’n eich siwtio orau.\n1.Cliciwch ar 'Tools' ar dop ffenestr eich porwr a dewiswch 'Preferences'\n2. Dewiswch y tab 'Advanced' a dewiswch gwcis o’r rhestr ar y chwith\n3. Dewiswch yr opsiwn sy’n eich siwtio orau.\nSut i weld os yw cwcis wedi’u galluogi ar eich Mac:\nSafari ar OSX\n1.Cliciwch ar 'Safari' ar dop ffenestr eich porwr a dewiswch 'Preferences'\n2.Cliciwch ar y tab 'Preifatrwydd'\n3.Newidiwch lefel y cwcis yma.\n1.Cliciwch ar 'Firefox' ar dop ffenestr eich porwr a dewiswch 'Preferences'\n3.Yn yr adran hanes dewiswch 'Use custom settings for history' o’r gwymplen\n4.Gellir galluogi neu analluogi cwcis yn y blychau priodol.\n1.Cliciwch ar 'Opera' ar dop ffenestr eich porwr a dewisiwch 'Preferences'\n2. Dewiswch y tab 'Advanced' a dewiswch y Cwcis o’r rhestr ar y chwith


Uno’r byd drwy fiwsig a dawns – Golwg360\nUno’r byd drwy fiwsig a dawns\n‘Affricerdd’ yw enw cywaith rhwng pum cerddor o dras Affricanaidd sy’n byw yng Nghymru, a phum artist dawns\n‘Affricerdd’ yw enw cywaith rhwng pum cerddor o dras Affricanaidd, a phum artist dawns…\nYn y flwyddyn newydd, fe fydd yna bum cerddor o dras Affricanaidd yn cydweithio gyda phum artist dawns ar ffilmiau byrion a fideos cerddorol.\nMae cynllun Affricerdd y cyrff Tŷ Cerdd a Chwmni Dawns Cenedlaethol Cymru yn estyniad o’r project Plethu, sydd wedi bod yn dod ag artistiaid dawns a chrewyr cerddoriaeth at ei gilydd.\n“Mae prosiectau â chydweithredu’n ganolog iddynt yn rhan o fy uchelgais a’m gweledigaeth ar gyfer y Cwmni Dawns Cenedlaethol,” meddai Cyfarwyddwr Artistig y Cwmni, Matthew Robinson, “ac mi’r ydw i’n edrych ymlaen at weld canlyniad y partneriaethau yma ar draws ffurfiau ar gelfyddyd yn y pum ffilm newydd.”\nMae’r holl weithgaredd yn rhan o fenter newydd o’r enw Tapestri, sydd wedi cael ei ariannu gan raglen Cysylltu a Ffynnu Cyngor Celfyddydau Cymru i greu archif gerddorol fyw o bobol, ieithoedd a chymunedau Cymru. Fe fydd y pum ffilm i’w gweld rhwng Ionawr a Gorffennaf 2022.\nJune Campbell Davies, coreograffydd ac artist carnifal o Gaerdydd, yw un o’r dawnswyr sy’n rhan o ‘Plethu: Affricerdd’. Fe fydd hi’n gweithio gyda Seun Babatola (sy’n perfformio o dan yr enw Mista B), rapiwr a cherddor o dras Nigeraidd, sy’n cyfansoddi caneuon am faterion cymdeithasol.\nMae hi wedi arfer gweithio gyda cherddorion o gefndiroedd amrywiol, gan ei bod hi’n rhan o Gôr ‘Oasis One World’, ac yn cynorthwyo ceiswyr lloches a ffoaduriaid yn y brifddinas ers 2016. “Ry’n ni’n dysgu caneuon o ddiwylliannau gwahanol,” meddai June Campbell Davies. “Mae yna awyrgylch gyfeillgar iawn.”\nCafodd Côr Oasis One World eu gwahodd i ganu ar y gân ‘Tangnefedd’ gyda’r delynores Catrin Finch a’r rapiwr Ed Holden ar gyfer gŵyl Llangollen eleni. “Daeth hi lawr i ganolfan Oasis i recordio ni’n canu,” eglura June. “Roedd yna rywun o Irac a oedd yn gantores opera – fuodd hi yn benthyg ei llais, dynes arall o Nigeria a oedd hefyd yn soprano, a rhywun o Irac a oedd yn chwarae offeryn gwahanol. Felly mae yna le i arbrofi.\n“O gofio hynny, dw i’n reit agored i ba bynnag thema y byddwn ni’n gweithio arni, i chwarae gyda symudiad a cherddoriaeth.”\nCafodd Seun Babatola ei eni yn Nigeria ond fe dreuliodd ei flynyddoedd cyntaf yng Nghaerdydd, a byw wedyn yn Ibadan (Nigeria), Llundain a Birmingham, cyn dychwelyd i Gymru. Mae’n creu miwsig o dan yr enw Mista B sy’n amrywio o break-beat i fetel i trip-hop.\n“Dw i’n edrych ymlaen at weithio gydag ystod o bobol sy’n mynd at y celfyddydau mewn gwahanol ffyrdd,” meddai Mista B wrth Golwg. “Dw i eisoes wedi newid fy ffordd o fynd ati i sgrifennu caneuon, gan fy mod i’n meddwl mwy am symud corfforol ac yn cysylltu hynny ag offeryniaeth ac arddull. Mae’n wahanol iawn i fy ffordd arferol o feddwl ‘dw i’n ei hoffi a dyna ni’.”\nDymuna Mista B groesawu pobol Cymru i’r cywaith Affricerdd, eu hannog i gymryd rhan “a chadw meddwl agored am y mathau o gelf rydyn ni’n cymryd rhan ynddyn nhw,” meddai. “Mae’r prosiect hwn yn ymwneud â mwy na defnydd yn unig, mae’n ymwneud â phontio bylchau diwylliannol, sydd hyd yn oed yn bwysicach ar hyn o bryd.”\nNid deilen grin\nMae June Campbell Davies yn dawnsio ers blynyddoedd maith, ac yn gyndyn o ddatgelu ei hoedran – fe fyddai pobol yn synnu ei bod hi wedi bod yn dawnsio gyhyd, meddai. Mae hi’n perfformio gyda Chwmni Dawns Striking Attitude – y cwmni i berfformwyr hŷn.\nUn o Lundain yw hi’n wreiddiol, a symudodd i Gaerdydd yn yr 1980au, wrth i S4C sefydlu ei hun, a dawns yn dechrau dod yn fwy poblogaidd. “Ro’n i’n rhan o gymuned ddawns fach iawn yng Nghaerdydd,” meddai.\nFe fyddai’n gwneud gwaith panto i Gwmni Chwarae Teg, ac yn dysgu addysg uwch drwy gwmni Rubicon Dance. Dros fisoedd yr haf daeth hi’n rhan o garnifal stryd Abertawe tua 2000, ac yna’r carnifal yng Nghaerdydd. Am weddill y flwyddyn byddai hi’n dysgu dawns yn Rubicon neu’n gweithio’n llawrydd lle byddai galw am athro dawns neu goreograffydd.\n“Roedd fy merch yn fach, ac fel mam, mae llawer o’ch gwaith yn dod yn ail i fagu’r teulu,” meddai June Campbell Davies. “Fe gadwodd y dysgu fi i fynd, a’r carnifal. Bellach, mae fy merch wedi tyfu lan, a dw i wedi penderfynu dychwelyd i wneud ychydig bach o waith theatr.”\nRai blynyddoedd yn ôl fe weithiodd gyda’r National Theatre Wales yn y Rhyl am dri mis, yn yr awyr agored. “Roedd hynny’n wirioneddol ddiddorol fel perfformiwr,” meddai. Gweithiodd wedyn ar broject celfyddydol ar hyd afon Gwy, eto yn yr awyr agored gydag artistiaid gwahanol. “Roedd hynny eto yn addysgiadol, ac roedd y cyhoedd yn cymryd rhan,” meddai.\n“Gyda’r pandemig, roedd popeth felly yn ansicr braidd. Daeth yn amlwg mai creu gwaith ar gyfer llwyfannau digidol neu Zoom oedd y ffordd yr oedd pethau’n mynd. Mi wnes i osgoi hynny am ychydig, ond mae angen parhau fel artist, ac mae’n rhaid i chi ddod o hyd i ffordd o weithio.”\nYm mis Mai eleni, cafodd ei dewis ar gyfer comisiwn i ddatblygu gwaith ar gyfer Artes Mundi 9, a chreodd waith i gyfeiliant darn sain gan ei merch, Ffion Campbell Davies, sydd yn berfformiwr aml-gyfrwng.\nYna dyma glywed am broject Plethu: Affricerdd, a phenderfynodd fynd amdani. Fe fydd hi a Seun Babatola/Mista B yn dechrau ar eu ffilm ym mis Mawrth 2022.\n“Mae’n eithaf diddorol – dydych chi ddim yn cael dewis gyda phwy rydych chi’n gweithio,” meddai. “Rydych chi wedi eich rhoi gyda’ch gilydd, yn dibynnu ar eich cais, wedi’ch rhoi gyda grŵp neu artist. Mewn un ffordd mae hynny’n eithaf cyffrous, ond mae hefyd ychydig yn frawychus hefyd. Rhaid datblygu perthynas, a chael sgyrsiau ar yr hyn yr hoffem ei ddweud a’i weithio. Mae hynny i gyd yn newydd.”\nPedair partneriaeth arall y cywaith Plethu: Affricerdd yw…\nIdrissa Camara ac Eric Martin Kamosi\nMae Eric Martin Kamosi yn gitarydd a cherddor electronig sy’n creu cerddoriaeth werin, roc, electronig a minimalaidd. Buodd Idrissa Camara yn brif goreograffydd gyda llawer o gwmnïau dawns amlwg yng ngwledydd Gini a Senegal ac mae’n arloeswr o ran dysgu’r ddawns i’r rhai sydd â nam ar eu clyw.\nKitsch’n’Sync ac E11ICE\nE11ICE yw enw rapio a chanu Thalia Ellice Richardson, a gafodd ei geni yng Nghernyw ac sy’n byw yng Nghaerdydd. Menter theatr dawns gydweithredol o Gaerdydd yw Kitsch & Sync.\nRosanna Carless a Sizwe Chitiyo\nCafodd y canwr a’r cyfansoddwr rap 23 oed Sizwe ‘SZWÉ’ Chitiyo ei eni yn Harare, Zimbabwe, ond mae e bellach yn byw yng Nghaerfyrddin. Ar ôl chwarae setiau acwstig o gwmpas Cymru mentrodd greu gwaith electronig dair blynedd yn ôl. Un o Aberystwyth yw Rosanna Carless, sydd bellach yn byw yn Llundain ac yn ymarfer dawns stryd. Mae hi wedi gweithio gyda chwmnïau fel HSBC a Sony yn ogystal ag artistiaid cerddorol fel Giggs, STylo G a Wiley.\nGundija Zandersona a Jeferson Lobo\nCafodd y cerddor, y cyfansoddwr a’r cynhyrchydd Jefferson Lobo ei eni ym Mrasil ac mae nawr yn byw yng Nghaerdydd. Perfformwraig a choreograffydd o Latfia yw Gundija Zandersona sydd hefyd yn byw yng Nghaerdydd ac yn gyfarwyddwr gweithredol Kokoro Arts Cyf.\nY Gymraes ym Mharis sy’n medru chwe iaith… ac eisiau dysgu mwy!\n“Wrth ddysgu iaith ti’n dysgu lot mwy na jyst yr iaith, ti’n dysgu mwy am ddiwylliant y wlad"\ngan Cadi Dafydd, 16 Rhagfyr 2021


Cau’r bwlch rhwng prisiau’r fferm a manwerth - The Llanelli Herald\nCau’r bwlch rhwng prisiau’r fferm a manwerth\nFfermwyr: Dderbyniwyd gwell gyfran o prisiau manwerthu ar gyfer cig\nROEDD ffermwyr yn derbyn cyfran fwy o’r pris manwerth am gig eidion a chig oen yn Awst 2016 nag yn ystod yr un cyfnod yn y ddwy flynedd flaenorol.\nDatgelwyd hyn yn rhifyn mis Hydref o Fwletin y Farchnad – adroddiad misol Hybu Cig Cymru (HCC) sy’n crynhoi patrymau masnachu a phrisiau defaid, gwartheg a moch – oedd yn sôn am ymlediad prisiau fferm/manwerth.\nYr ymlediad prisiau fferm/manwerth yw’r gwahaniaeth rhwng y pris i’r ffermwr a phris bwyd yn y siopau.\nYm mis Awst, roedd ffermwyr y DU yn derbyn 52% o gyfran prisiau cig oen a chyfran o 50% o brisiau manwerth cig eidion, ond bu amrywiadau yn yr ymlediad yn y misoedd blaenorol.\nYn y sector cig oen, y gyfran isaf a dderbyniodd ffermwyr y DU oedd 49% o’r pris manwerthu a hynny ym mis Ionawr ond cynyddodd hwn yn raddol i 54% erbyn mis Mawrth. Yn sgil prisiau gwell am dda byw, yn ogystal â gostyngiad yng ngwerth y bunt, derbyniodd cynhyrchwyr gyfran fwy o brisiau’r archfarchnadoedd.\nY gyfran isaf sydd wedi’i thalu i ffermwyr cig eidion yn 2016 hyd yn hyn ydi 45% ym mis Ebrill, ond mae’r sefyllfa wedi gwella’n raddol yn sgil llai o gyflenwad a galw cyson am y cynnyrch.\nMeddai John Richards, Swyddog Gweithredol Gwybodaeth y Diwydiant: “Y prif reswm am unrhyw amrywiad yn yr ymlediad fferm-manwerth fyddai newidiadau i’r prisiau am anifeiliaid wedi pesgi mewn marchnad gystadleuol iawn.\n“Ym mis Awst 2016, roedd cyfran y ffermwr am gig oen 10% yn fwy nag yn yr un cyfnod yn 2015, ac mae hynny’n adlewyrchiad o gyflwr y farchnad ar y pryd. Bydd nifer o ffactorau, yn cynnwys cyfradd gyfnewid anwadal a chyflenwad amrywiol, yn cael dylanwad ar ddatblygiad y sefyllfa dros y misoedd sydd i ddod.


Gwaith PDR | System EES | Timesco Ltd\nTeulu laryngosgopau arloesol, blaenllaw.\nMae’r amrediad laryngosgopau Energy Efficient System (EES) yn disodli offer metel traddodiadol a thechnoleg batri celloedd sych â dolenni polymer arloesol ac ystod o ‘beiriannau’ sy’n addas ar gyfer gwahanol amgylcheddau.\nNid yw dolenni dur gwrthstaen traddodiadol wedi newid am 50 mlynedd. Mewn gwledydd sy’n datblygu, mae cost, argaeledd ffynhonnell ynni a phroblemau ailddefnyddio /sterileiddio yn arwain yn arwyddocaol at wastraffu arian ac adnoddau a risg uwch o groesheintio.\nSYSTEMS DYUNIO APPROACH\nMae amrediad newydd EES yn ymdrin â’r problemau hyn drwy ystod o ddolenni a ‘pheiriannau’ arloesol a all gael eu cyfuno i greu atebion cost isel ar draws ystod o gymwysiadau ac amgylcheddau. Mae’r dewisiadau sydd ar gael yn yr amrediad, o ddolenni allanol tafladwy un-tro ar y cyd â ffynhonnell ynni ailddefnyddiadwy wedi’i bwerdu’n ginetig, heb ddibynnu ar fatris trwodd i ddolen allanol gwydn, ansawdd uchel sy’n addas am sterileiddio ailadroddus mewn awtoclaf gyda pheiriannau ailwefradwy neu hunan-bweru, yn dod â dimensiynau newydd i ddewis defnyddwyr. Mae arloesiadau a phatentau niferus ynghlwm wrth y dyfeisiau gydag Eiddo Deallusol wedi’i gofrestru am y dyluniadau, generadu, a rheoli ynni.\nDYLUNIO ARLOESOL AR GYFER GWEITHGYNHYRCHU\nSicrhaodd atgynhyrchu ffurf laryngosgopau presennol ar yr un pryd â chreu estheteg newydd, sy’n briodol i’r cam ymlaen a gymerwyd, fwy o dderbyniad gan farchnad sy’n adnabyddus am fod yn draddodiadol ei ymateb i ffurfiau newydd ac yn arbennig defnydd polymerau dros fetelau mwy traddodiadol.\nYmarferoldeb yw’r flaenoriaeth bennaf mewn sefyllfaoedd lle mae bywyd yn y fantol yn aml. Mae defnyddioldeb, ymarferoldeb cynhenid a dibynadwyedd y dyfeisiau wedi cael eu derbyn yn dda. Cryfder allweddol y system yw ei chymhwysiad mewn marchnadoedd gofal iechyd datblygedig ac sy’n datblygu a’i bod yn lleihau risg croesheintiad heb gyfaddawdu dyluniad nac ansawdd.


Dwy gronfa newydd ar gael i gefnogi prosiectau sy’n buddsoddi yng Ngheredigion\nMae Cronfa Codi’r Gwastad a Chronfa Adfywio Cymunedol ar gael yng Ngheredigion. Nod y cronfeydd yw helpu gyda phrosiectau sy’n canolbwyntio ar fuddsoddi ym musnesau, cymunedau a seilwaith Ceredigion a datblygu sgiliau trigolion Ceredigion.\nDarperir y cronfeydd gan Lywodraeth y DU a byddant yn cael eu gweinyddu gan Gyngor Sir Ceredigion.\nBydd Cronfa Codi’r Gwastad yn buddsoddi mewn seilwaith sy’n gwella bywyd bob dydd ar draws y DU, gan gynnwys adfywio canol trefi a strydoedd, uwchraddio trafnidiaeth leol, a buddsoddi mewn asedau diwylliannol a threftadaeth.\nMae gan Gyngor Sir Ceredigion weledigaeth o ddatblygu pecyn o gynigion cadarn ac aeddfed sy’n cyd-fynd yn gadarn gyda Strategaeth Economaidd Ceredigion 2020 – 2035 a gyhoeddwyd yn ddiweddar a meini prawf cyllid Cronfa Codi’r Gwastad ar gyfer adfywio canol trefi a ysgogir gan fuddsoddiad mewn asedau diwylliannol a threftadaeth. Y dyddiad cau ar gyfer cyflwyno ceisiadau ar gyfer Cronfa Codi’r Gwastad yw 10 Mai 2021.\nNod y Gronfa Adfywio Cymunedol a ddarperir gan Lywodraeth y DU yw helpu ardaloedd i dreialu ffyrdd o weithio a allai lywio ceisiadau yn y dyfodol i Gronfa Ffyniant Gyffredin y DU yn 2022.\nMae’r gronfa’n gobeithio cefnogi pobl a chymunedau ar draws y DU i dreialu rhaglenni a dulliau gweithredu newydd, a bydd yn buddsoddi mewn sgiliau, cymuned a lle, busnesau lleol, ac yn cynorthwyo pobl i sicrhau cyflogaeth.\nYng Ngheredigion, caiff y cymorth ei flaenoriaethu ar gyfer y syniadau hynny sy’n cynnig y potensial mwyaf i gyflawni yn erbyn blaenoriaethau lleol allweddol, fel y’u nodir yn Strategaeth Economaidd Ceredigion 2020-2035, a’r rheini sy’n helpu economi Ceredigion i adfer yn dilyn pandemig Covid-19.\nMae’r blaenoriaethau hyn yn cynnwys:\n1. Pobl – ysbrydoli pobl, meithrin sgiliau, iechyd a lles.\n2. Lle – hyrwyddo Ceredigion fel lle i fyw, gweithio ac ymweld ag ef.\n3. Menter – cynorthwyo busnesau i gychwyn a thyfu.\n4. Cysylltedd – cysylltu busnesau a chymunedau.\nMae'r cronfeydd yn rhan o becyn i helpu ardaloedd lleol i baratoi ar gyfer lansiad Cronfa Ffyniant Gyffredin y DU yn 2022. Dylai prosiectau fod yn seiliedig ar refeniw yn bennaf, ond mae swm bach o arian cyfalaf ar gael.Y dyd diad cau ar gyfer cyflwyno ceisiadau ar gyfer y Gronfa Adfywio Cymunedol yw 17 Mai 2021.\nGall busnesau a sefydliadau yng Ngheredigion gael gwybod mwy am y cronfeydd hyn a sut i wneud cais drwy fewngofnodi i edendrocymru. Mae angen cofrestru ar y wefan. Ar ôl cofrestru, bydd angen nodi'r cod cyfeirio ar gyfer y gronfa benodol a geisir. Ar gyfer Cronfa Codi’r Gwastad, nodwch: ITT pqq_33100 - Ceredigion Level Up Funding - Applications. Ar gyfer y Gronfa Adfywio Cymunedol, nodwch PQQ: pqq_33102 - Community Renewal Fund Applications.


Rhaglen Cynhadledd Gweithle Stonewall Cymru 2020 | Cymru\nRhaglen Cynhadledd Gweithle Stonewall Cymru 2020\nDewiswch o blith wyth gweithdy sy'n cael eu harwain gan arbenigwyr cynhwysiant.\nNod y rhaglen yw rhoi'r offer a'r hyder i chi i hybu cynhwysiant LHDT yn eich sefydliad.\nMae'r sesiynau wedi'u trefnu yn bedair ffrwd arfer gorau i'ch helpu chi i gynllunio'ch diwrnod. Fodd bynnag, mae'r cynadleddwyr yn rhydd i ddewis unrhyw gyfuniad o sesiynau.\nGweithdai rhyngweithiol yw pob sesiwn, fydd yn rhoi cyfle i chi gael clywed gan siaradwyr gwadd ac arbenigwyr cynhwysiant Stonewall.\nRhaid i chi ddewis dwy sesiwn o unrhyw ffrwd, un sesiwn A ac un sesiwn B. Bydd cofrestru ar gyfer sesiynau yn agor ym mis Hydref a bydd cynadleddwyr sydd wedi archebu yn cael gwybod drwy ebost ac yn cael cais i ddewis eu sesiynau.\nOs nad ydych chi wedi cael eich tocynnau hyd yma, archebwch nawr i ddysgu'r arferion gorau o ran cynhwysiant gweithle LHDT neu dysgwch ragor am y digwyddiad.\nDEALL A DATHLU HUNANIAETHAU\nA1: Deall hunaniaethau deurywiol a'u hyrwyddo yn y gweithle\nDangosodd Adroddiad Gwaith - LHDT ym Mhrydain Stonewall nad yw 38% o bobl ddeurywiol yn agored am eu cyfeiriadedd rhywiol wrth neb yn y gwaith, a'u bod yn aml wedi'u tangynrychioli mewn mentrau cynhwysiant LHDT yn y gweithle. Bydd y sesiwn yma'n cyflwyno camau ymarferol i asesu cynhwysiant deurywiol yn eich sefydliad ac i weithredu mesurau i sicrhau bod rhagor o staff deurywiol yn gallu cyrraedd eu potensial.\nDod i ddeall hunaniaethau deurywiol a bod yn ddigon hyderus i fynegi'r angen i gynnwys pobl ddeurywiol a'u gwneud yn weladwy yn y gweithle\nCael cipolwg ar yr heriau sy'n wynebu pobl ddeurywiol yn y gwaith a'r effaith y gall hyn ei chael\nDysgu cynghorion ymarferol gan sefydliadau sydd wedi cymryd camau i wneud eu gweithleoedd yn fwy cynhwysol o bobl ddeurywiol\nB1: Deall profiadau pobl anabl LHDT (trafodaeth)\nMae diffyg dealltwriaeth yn dal i fod am brofiadau pobl sy'n LHDT ac yn anabl. Mae hynny'n golygu bod llawer o weithleoedd yn anhygyrch i bobl ddawnus, a'u bod yn methu o ran cadw staff o'r fath a chreu gofod iddyn nhw gyflawni eu potensial. Yn ystod y sesiwn yma, bydd y siaradwyr yn rhannu eu profiadau a'u harbenigedd er mwyn eich helpu chi i nodi sut orau i gynnwys a dathlu pobl anabl LHDT yn eich sefydliad.\nClywed arbenigedd gan bobl sy'n LHDT ac yn anabl, a dysgu rhagor am rai o'r heriau penodol sy'n eu hwynebu yn y gweithle\nDod i ddeall pwysigrwydd rhoi llwyfan i bobl anabl LHDT a'u dathlu, yn ogystal ag ysgogi cynghreiriad yn eich sefydliad a'ch rhwydweithiau\nRhannu syniadau ynghylch camau ymarferol y gallwch eu cymryd i sicrhau bod eich gweithle yn gynhwysol o bobl anabl LHDT.\nCEFNOGI EICH STAFF\nA2: Cefnogi iechyd meddwl a lles eich gweithwyr LHDT\nMae ymchwil yn dangos bod pobl LHDT yn profi anawsterau iechyd meddwl ar raddfa anghymesur o gymharu â phobl nad ydyn nhw'n LHDT. Yn y sesiwn ysbrydoledig yma, bydd sefydliadau ac unigolion yn rhannu eu profiad a'u harbenigedd er mwyn eich helpu chi i annog trafodaethau ynghylch iechyd meddwl a nodi ffyrdd o hybu lles cadarnhaol yn y gweithle.\nClywed profiadau unigol am iechyd meddwl yng nghyd-destun cyfeiriadedd rhywiol a/neu hunaniaeth rhywedd\nArchwilio sut i herio'r stigma sy'n gysylltiedig ag anawsterau iechyd meddwl er mwyn hyrwyddo trafodaeth agored.\nYstyried y camau ymarferol y gall sefydliadau eu cymryd i gefnogi lles iechyd meddwl yr holl staff\nB2: Creu gweithleoedd sy'n gynhwysol o bobl dduon, Asiaidd a lleiafrifoedd ethnig LHDT\nGall pobl dduon, Asiaidd a lleiafrifoedd ethnig (BAME) sy'n LHDT wynebu heriau penodol oherwydd hunaniaethau sy'n rhyngblethu. Bydd y sesiwn yma'n ystyried profiadau pobl dduon, Asiaidd a lleiafrifoedd ethnig LHDT yn y gweithle er mwyn rhoi'r sgiliau a'r hyder i chi eiriol dros arferion gweithio mwy cynhwysol a'u gweithredu drwy ysgogi'r holl staff, cwsmeriaid a defnyddwyr gwasanaeth, yn ogystal â chefnogi a rhoi sylw i fodelau rôl amrywiol.\nDod i ddeall profiadau pobl dduon, Asiaidd a lleiafrifoedd ethnig LHDT yn y gweithle a'r tu hwnt\nRhannu syniadau ynghylch sut i fynd ati'n rhagweithiol i gynnwys pobl dduon, Asiaidd a lleiafrifoedd ethnig a hyrwyddo eu profiadau drwy fentrau cynhwysiant LHDT eich sefydliad\nDysgu sut i rymuso a rhoi llwyfan i fodelau rôl duon, Asiaidd ac o leiafrifoedd ethnig ac ysgogi cynghreiriaid mewn ffordd effeithiol ac ystyrlon\nA3: Recriwtio aelodaeth amrywiol i grwpiau rhwydwaith a'u cefnogi\nMae'r grwpiau rhwydwaith LHDT gorau yn darparu cyngor, cefnogaeth ac eiriolaeth i bob aelod o'r gymuned LHDT a'u cynghreiriaid. Fodd bynnag, mae llawer o rwydweithiau yn cael trafferth recriwtio aelodau o ystod amrywiol o gefndiroedd a'u hysgogi i ymgymryd â swyddi arwain. Yn y sesiwn yma byddwch yn dysgu'r arferion gorau gan ein harbenigwyr er mwyn sicrhau bod eich grwpiau rhwydwaith yn gynrychioladol ac yn gefnogol o'r gymuned LHDT gyfan.\nDod i ddeall y rhwystrau sy'n atal pawb rhag ymuno â grwpiau rhwydwaith LHDT ac ymgymryd â swyddi arwain, ac ystyried ffyrdd o fynd i'r afael â nhw\nCael cipolwg ar y dulliau gorau o greu grŵp rhwydwaith LHDT gwirioneddol gynhwysol\nArchwilio sut i gydweithio gyda grwpiau rhwydwaith eraill a sefydliadau allanol er mwyn cynrychioli amrywiaeth y gymuned LHDT yn well fel grŵp rhwydwaith\nB3: Cynnwys cynghreiriaid yng ngweithgareddau grŵp rhwydwaith LHDT\nMae cynnwys cynghreiriaid nad ydyn nhw'n LHDT yng ngweithgareddau grŵp rhwydwaith yn ffordd effeithiol o gynnwys rhagor o'r sefydliad mewn gwaith cynhwysiant LHDT. Bydd y sesiwn yma'n archwilio'r ffordd orau o fod yn strwythuredig wrth sefydlu a chynnal rhwydwaith cynghreiriaid a all greu newid cynaliadwy yn eich sefydliad. Cewch glywed gan sefydliadau llwyddiannus ynghylch sut i adeiladu eich rhwydwaith, ysgogi aelodau newydd a rhedeg gweithgareddau addysgol ac ymgysylltu creadigol.\nDod i ddeall gwerth cynnwys cynghreiriaid yng ngweithgareddau grŵp rhwydwaith LHDT\nDysgu sut i ysgogi aelodau newydd o bob rhan o'ch sefydliad a sut i weithio gyda nhw i gyflawni eich amcanion\nCael syniadau ar sut i addysgu ac ysgogi cynghreiriaid yn eich rhwydwaith i weithio er mwyn creu diwylliant mwy cynhwysol\nEHANGU EICH CYRHAEDDIAD\nA4: Gweithredu Ystyrlon ar Gyllideb Dynn\nMae sefydliadau yn wynebu heriau sylweddol o ran adnoddau, sy’n gallu bwrw gwaith cynhwysiant LHDT yn galed. Er gwaetha’r heriau yma, mae llawer o sefydliadau yn defnyddio dulliau creadigol er mwyn sicrhau eu bod yn aros yn arweinwyr ym maes cynhwysiant LHDT. Drwy’r sesiwn ryngweithiol yma fydd wedi’i hwyluso, byddwch chi’n datblygu syniadau newydd ac yn gweithio drwy heriau presennol gyda sefydliadau blaenllaw eraill ac arbenigwyr cynhwysiant Stonewall.\nDeall dulliau a syniadau arloesol mae sefydliadau eraill wedi’u defnyddio i gyflawni canlyniadau gydag adnoddau cyfyngedig\nArchwilio sut gall camau bach a chydweithio greu newid ystyrlon a chynaliadwy\nMynd i’r afael â rhai o’r heriau go iawn rydych chi’n eu hwynebu mewn amgylchedd cefnogol er mwyn creu fframwaith i’w goresgyn\nB4: Grymuso'r holl staff i hyrwyddo cynhwysiant traws\nEr mwyn creu gweithle gwirioneddol gynhwysol, rhaid i'r holl staff fod â'r wybodaeth a'r hyder i ddeall yr heriau mae pobl draws yn eu hwynebu a chael eu grymuso i weithredu i greu diwylliant mwy cynhwysol. Bydd y sesiwn yma'n archwilio sut i ddefnyddio dulliau fel hyfforddiant, digwyddiadau a negeseuon at yr holl staff i sicrhau bod yr holl staff yn weithgar fel cynghreiriaid i bobl draws.\nDod i ddeall yr heriau penodol sy'n wynebu pobl draws yn y gweithle a sut gallwch chi fynegi mor bwysig yw gwneud gwaith penodol ar faterion traws\nNodi meysydd lle gallwch wella ar strwythurau sy'n bodoli er mwyn sicrhau eu bod yn gynhwysol o bobl draws\nRhannu a chreu cynlluniau ar gyfer prosiectau newydd y gallwch eu lansio yn eich sefydliad er mwyn sicrhau bod yr holl staff yn cael eu hysgogi


98% o Ansawdd Uchel Cobalt Clorid Porffor Crystal Electroplate CAS: Gweithgynhyrchwyr a Chyflenwyr 7791-13-1 Tsieina - Liangren Cemegol\nCartref > Cynhyrchion > Clorid > Cobalt clorid\n98% Cobalt ansawdd uchel clorid Porffor grisial Electroplate CAS: 7791-13-1 Cynnyrch Disgrifiad a manteision byr: 1.red grisial monoclinic ansawdd 3.good gradd 2.industrial a phurdeb uchel,> 98% pacio 4.good 5.25kg / bag 6.cobalt hexahydrate clorid\n98% o ansawdd uchel Cobalt clorid grisial Porffor Electroplate CAS: 7791-13-1\ngrisial monoclinic 1.red\n6.cobalt hexahydrate clorid\n1.Type: hexahydrate clorid cobalt\nfformiwla 4.Molecular: CoCl2 · 6H2O\n9.Appearance: grisial monoclinic coch\n10.Application: a ddefnyddir yn bennaf mewn electroplatio, gwydr lliwio ceramig, asiant desiccating paent, dangosydd tymheredd sych, asiant amsugno amonia, inc gydymdeimladol, gel silica lliw, cynhyrchu halen cobalt eraill a catalydd.\n12.Model: cobalt clorid ar gyfer diwydiant\n1) lliw: coch\n2) ymddangosiad: grisial monoclinic coch\n4) Molecular Pwysau: 129.8\n5) Dissolubility: hydawdd mewn dŵr, ond hydawdd mewn alcohol, ether, aseton\n6) tymheredd toddi (℃)): 86\n7) dwysedd cymharol (dŵr = 1): 1.92\nLlun clorid 2.cobalt\nManyleb 3. cobalt clorid fel isod:\nCais 4.Cobalt clorid: Gradd diwydiant, Used mewn gweithgynhyrchu gwydr, argraffu a lliwio a pharatoi catalydd gromiwm; A ddefnyddir i weithgynhyrchu o wydr, gwydredd ceramig, ac ati\npecynnu 7Conventional: Mewn bag gwehyddu leinio â bag plastig. Pwysau Net: 25 kg / bag, ac 40bags ar un hambwrdd, neu fel eich gofynion.\nOs ydych yn chwilio am y 98% o ansawdd uchel cobalt clorid grisial porffor cas electroplate: 7791-13-1, os gwelwch yn dda fod yn rhydd i cysylltu â ni. Rydym yn un o'r cynhyrchwyr Tsieina mwyaf proffesiynol a chyflenwyr yn y maes hwn. Gall cynnyrch perfformiad uchel, yn gyflym ac yn dda ar ôl-werthu fod yn sicr.\nHot Tags: 98% o ansawdd uchel cobalt clorid grisial porffor cas electroplate: 7791-13-1, Tsieina, gweithgynhyrchwyr, cyflenwyr


Siopwch yn Lleol, Shw mae Siôn Corn!\nMae'r Cyngor wedi cyhoeddi bod Siôn Corn ei hun yn dod i ganol tref leol i ledaenu hwyl yr ŵyl.\nMae'r Cyngor wedi cyhoeddi trefniadau Profiad y Nadolig yng Nghanol y Trefi. Bydd cyfres o achlysuron yn cael ei chynnal ledled wyth prif dref y Fwrdeistref Sirol rhwng 26 Tachwedd a 18 Rhagfyr.\nMae'r 18 mis diwethaf wedi bod yn anodd i bawb ac mae COVID-19 wedi effeithio ar bob agwedd ar fywyd bob dydd, gyda'r rhan fwyaf o ddigwyddiadau'r ŵyl wedi'u canslo y llynedd - a dyna pam mae'r Cyngor yn falch iawn o ddod â'r digwyddiadau hynod lwyddiannus hyn i ganol ein trefi- Mae Siôn Corn yn Dod i'r Dref yn 2021!\nMae canol trefi Rhondda Cynon Taf yn barod am y Nadolig, gydag anrhegion unigryw yn eu siopau boutique niferus a'r siopau enwau mawr hefyd - mae parcio AM DDIM ar ôl 10am o 1 tan 31 Rhagfyr - a gallwch chi hyd yn oed gwrdd â Siôn Corn wrth nôl eich anrhegion! Ar ben hyn oll, trwy siopa'n lleol, byddwch chi'n cefnogi'ch cymuned leol ac yn rhoi anrheg i'r blaned trwy leihau eich ôl troed carbon!\nMae Siôn Corn bellach wedi'i frechu'n llawn ac yn ddiweddar mae e wedi cael ei frechlyn ychwanegol diolch i'r rhaglen frechu genedlaethol - a dyma atgoffa preswylwyr i gael eu brechu pan gân nhw eu gwahodd, dyna orchymyn gan Siôn Corn!\nMeddai'r Cynghorydd Maureen Webber, Dirprwy Arweinydd Cyngor Rhondda Cynon Taf:\n“Yn dilyn y 18 mis diwethaf, mae’n bleser gen i gyhoeddi bod Siôn Corn yn dod yn ôl i ganol ein trefi ar gyfer 2021. Rwy'n siŵr y bydd pawb yn cytuno bod croeso cynnes i hwyl Nadoligaidd sy mawr ei angen, ar ôl y cyfnod anodd iawn i bawb.\n“Byddwn i'n annog pawb i gefnogi ein busnesau lleol eleni a bachu ar anrhegion gwych sydd gan ein siopau unigryw. Gadewch i ni wneud Nadolig 2021 yn un arbennig, gan fanteisio ar bopeth sydd gan ein Bwrdeistref Sirol hyfryd i'w gynnig - mae RhCT yn barod am Nadolig 2021. ”\nYn rhan o Brofiad y Nadolig yng Nghanol Trefi bydd ogofâu dros dro mewn lleoliadau allweddol ledled wyth prif dref y Fwrdeistref Sirol, gan agor ddydd Gwener 26 Tachwedd ac yn cau ddydd Sadwrn 18 Rhagfyr.\nProfiad Nadoligaidd Canol Trefi RhCT\nLlyfrgell Aberdâr – Dydd Gwener 26 Tachwedd (3pm tan 6.30pm) a dydd Sadwrn 27 Tachwedd (10am tan 4pm)\nNeuadd y Dref, Llantrisant – Dydd Sadwrn 27 Tachwedd (10am tan 4pm)\nCanolfan Pennar, Aberpennar – Dydd Gwener 3 Rhagfyr (3pm tan 6.30pm) a dydd Sadwrn 4 Rhagfyr (10am tan 4pm)\nLlyfrgell Tonypandy – Dydd Gwener 3 Rhagfyr (3pm tan 6.30pm) a dydd Sadwrn 4 Rhagfyr (10am tan 4pm)\nClwb Bechgyn a Merched Treorci – Dydd Gwener 10 Rhagfyr (3pm tan 6.30pm) a dydd Sadwrn 11 Rhagfyr (10am tan 4pm)\nPlaza Porth - Dydd Gwener 10 Rhagfyr (3pm tan 6.30pm) a dydd Sadwrn 11 Rhagfyr (10am tan 4pm)\nLlys Cadwyn, Pontypridd - Dydd Gwener, 17 Rhagfyr (3:00 pm i 6:30 pm)\nLittle Ferns, Glynrhedynog – Dydd Sadwrn 18 Rhagfyr (10am tan 4pm)\nBydd y corachod yn brysur yn taenellu hwyl yr ŵyl ym mhob safle i sicrhau ei fod yn barod i'r dyn ei hun - Siôn Corn yn cyfarch ei ymwelwyr - does dim angen trefnu apwyntiad, dim ond galw heibio tra'ch bod chi allan ac yn nôl eich anrhegion yn y dref.\nBydd ffi mynediad o £2 a bydd plant yn derbyn anrheg sy'n addas i'w hoedran oddi wrth Siôn Corn. Bydd pob lleoliad yn cadw at ganllawiau diweddaraf COVID-19 a RHAID i oedolion a phlant 11 oed a hŷn wisgo masgiau bob amser.\nI gael mwy o fanylion a gwybodaeth am ddigwyddiadau yn RhCT, ewch i www.rctcbc.gov.uk/achlysuron neu dilynwch ni ar Facebook a Twitter.\nWedi ei bostio ar 22/10/21\nDweud eich dweud ar gynlluniau drafft ar gyfer ysgol newydd Ysgol Gynradd Gymraeg Llyn y Forwyn\nGwobrau Cyn-filwyr Cymru 2022\nAilgyflwyno cais am gyllid y Gronfa Ffyniant Bro ar gyfer safle Ffatri Cyw Iâr Mayhew\nDysgwch ragor am gynllun deuoli'r A4119 mewn arddangosfeydd lleol\nCyflogi Carfan Wardeiniaid y Gymuned newydd wedi'i gytuno gan y Cabinet\nY Cabinet yn pwysleisio ei ymrwymiad i'r Lluoedd Arfog\nAdroddiadau llifogydd Adran 19 yn ymwneud ag Abercwmboi, Fernhill a'r Porth\nRas Gyfnewid Baton y Frenhines yn dychwelyd i Rondda Cynon Taf.\nPrydau Ysgol am Ddim ar gyfer ein disgyblion ieuengaf i ddechrau o fis Medi\nPicnic y Tedis 2022


Rhoi sylfaen o wybodaeth i chi, ym mhob agwedd o waith ymchwil, fel y byddwch yn barod at cynllunio a gwneud gwaith ymchwil eich hunain (gweler y tab cynnwys am fwy o fanylder).\nYn y modiwl yma mi wnewch ddysgu sut i ddatblygu eich ‘dychymyg cymdeithasegol’ wrth i ni archwilio’r amrediad amrywiol o fethodolegau sydd yn rhan o gontinwwm y gwyddorau cymdeithasol cyfoes. Gan ddechrau hefo trosolwg hanesyddol o’r gwyddorau cymdeithasol a’r ystyriaethau athronyddol cysylltiedig, mi wnawn ni archwilio pob agwedd o’r broses ymchwil, gan gynnwys: datblygu cwestiwn ymchwil; dewis cynllun ymchwil; materion moesegol a pharatoadau addas; adolygu’r llenyddiaethau perthnasol (a gwahanol opsiynau o sut i wneud hyn); samplo; dulliau casglu data a’i storio; gwahanol ffyrdd i ddadansoddi ac archwilio eich canfyddiadau, gan gynnwys confensiynau gwahanol am ysgrifennu a chyflwyno; cyhoeddi eich gwaith a chyfathrebu hefo’r gymuned ymchwil yn y maes ymchwil o’ch dewis.\nCewch eich annog i feddwl yn feirniadol am bob agwedd o’r broses ymchwil, o ddilysrwydd, dibynadwyedd a’r gallu i gyffredinoli, ymlaen at ystyried peryglon dull-addoli, dull-iaeth, gwyddorau-iaeth a meini prawf-iaeth. Cewch eich addysgu i werthfawrogi ‘gramadeg’ methodolegau’r gwyddorau cymdeithasol, ac yn y pen draw mi gewch eich annog i fod yn ymchwilydd annibynnol, hefo’r gallu i wneud penderfyniadau eich hunain yn ystod y broses ymchwil, ac i gymryd eich ymchwil trwy bob cam hyd at gwblhad a chyhoeddiad. Mi wneith y wybodaeth a’r sgiliau rydych yn ei ddatblygu yn ystod y modiwl rhoi i chi’r ‘pecyn offer methodolegol’ byddwch ei hangen i gynnal ymchwil eich hunain; mae hi’n hyfforddiant amhrisiadwy at baratoi eich prosiect ymchwil traethawd hir.\nTrothwy D- i D+ Bydd myfyrwyr trothwy yn dangos rhywfaint o werthfawrogiad sylfaenol o osodiad hanesyddol a sylfeini athronyddol y gwyddorau cymdeithasol. Byddent yn dangos gwybodaeth am rhai o’r prif methodolegau yn y gwyddorau cymdeithasol, gydag efallai tystiolaeth gyfyngedig o astudio cefndirol eu hunain, y tu allan i’r darlithoedd a seminarau. Byddent yn dangos rhywfaint o allu i archwilio cryfderau a gwendidau amrediad o ymarferion methodolegol, efallai hefo rhai gwendidau mewn dealltwriaeth. Byddent yn dangos rhywfaint o ymwybyddiaeth ynglŷn â’r cyd-destun presennol i’r gwyddorau cymdeithasol, megis disgwyliadau moesegol a chyllido gwaith ymchwil. Byddent yn dangos gwerthfawrogiad sylfaenol o’r materion ymglymedig a cysyniadu, dylunio, cynllunio, cynnal a chynhyrchu allbwnion i ystod eang o gynulleidfaoedd, o fewn ymchwil cymdeithasol.\nDa/ teilyngdod B- i B+ Bydd myfyrwyr da/ teilyngdod yn dangos gwerthfawrogiad gref o osodiad hanesyddol a sylfeini athronyddol y gwyddorau cymdeithasol. Byddent yn dangos gwybodaeth am ran fwyaf ond nid y cyfan o’r prif methodolegau yn y gwyddorau cymdeithasol, gyda thystiolaeth o astudio cefndirol eu hunain, y tu allan i’r darlithoedd a seminarau. Byddent yn dangos gwybodaeth gref ynglŷn â sut i archwilio cryfderau a gwendidau amrediad o ymarferion methodolegol. Byddent yn dangos ymwybyddiaeth dda ynglŷn â’r cyd-destun presennol i’r gwyddorau cymdeithasol, megis disgwyliadau moesegol a chyllido gwaith ymchwil. Byddent yn dangos gwerthfawrogiad da o’r materion ymglymedig a cysyniadu, dylunio, cynllunio, cynnal a chynhyrchu allbwnion i ystod eang o gynulleidfaoedd, o fewn ymchwil cymdeithasol.\nRhagorol A- i A+ Bydd myfyrwyr rhagorol yn dangos gwerthfawrogiad cynhwysfawr o osodiad hanesyddol a sylfeini athronyddol y gwyddorau cymdeithasol. Byddent yn dangos dealltwriaeth fanwl o’r prif methodolegau yn y gwyddorau cymdeithasol, gyda thystiolaeth o astudio cefndirol helaeth eu hunain, y tu allan i’r darlithoedd a seminarau. Byddent yn dangos gwybodaeth gynhwysfawr ynglŷn â sut i archwilio cryfderau a gwendidau amrediad o ymarferion methodolegol. Byddent yn dangos ymwybyddiaeth ragorol a manwl ynglŷn â’r cyd-destun presennol i’r gwyddorau cymdeithasol, megis disgwyliadau moesegol a chyllido gwaith ymchwil. Byddent yn dangos gwerthfawrogiad cynhwysfawr o’r materion ymglymedig a cysyniadu, dylunio, cynllunio, cynnal a chynhyrchu allbwnion i ystod eang o gynulleidfaoedd, o fewn ymchwil cymdeithasol.\nC- i C+ Bydd myfyrwyr sydd yn llwyddo yn yr ail ddosbarth yn dangos gwerthfawrogiad o’r prif faterion o osodiad hanesyddol a sylfeini athronyddol y gwyddorau cymdeithasol. Byddent yn dangos dealltwriaeth o’r prif methodolegau yn y gwyddorau cymdeithasol, gyda thystiolaeth gyfyngedig o astudio cefndirol eu hunain, y tu allan i’r darlithoedd a seminarau. Byddent yn dangos gwybodaeth am y prif faterion ynglŷn â sut i archwilio cryfderau a gwendidau amrediad o ymarferion methodolegol. Byddent yn dangos ymwybyddiaeth ynglŷn â’r cyd-destun presennol i’r gwyddorau cymdeithasol, megis disgwyliadau moesegol a chyllido gwaith ymchwil. Byddent yn dangos gwerthfawrogiad o’r materion ymglymedig a cysyniadu, dylunio, cynllunio, cynnal a chynhyrchu allbwnion i ystod eang o gynulleidfaoedd, o fewn ymchwil cymdeithasol.\nGwerthfawrogiad o osodiad hanesyddol a sylfeini athronyddol y gwyddorau cymdeithasol.\nYr allu i fod yn ymatblyg am yr hyn a ddysgir, a defnyddio amryw o gonfensiynau ysgrifennu addas i’w nodi mewn llyfr-log gweithdy.\nGwybodaeth a dealltwriaeth o amrediad amrywiol ac eang o fethodolegau.\nYr allu i archwilio cryfderau a gwendidau amrediad o ymarferion methodolegol.\nYmwybyddiaeth o’r cyd-destun presennol, gan gynnwys disgwyliadau moesegol a chyllido ymchwil cymdeithasol.\nGwerthfawrogiad beirniadol o faterion ymglymedig a cysyniadu, dylunio, cynllunio, cynnal a chynhyrchu allbwnion i ystod eang o gynulleidfaoedd, yn berthnasol i ymchwil cymdeithasol.\nTraethawd 2,000 o eiriau (s1) 50\nCynllun Ymchwil 50\nDarlithoedd yn y dosbarth i ddarparu wybodaeth sylfaenol y cwrs.\nBydd y myfyrwyr yn llenwi llyfr-log yn seiliedig ar y gweithdai, lle y byddent yn adfyfyrio ar yr hyn y maent wedi ei ddysgu. Mae hyn yn rhan o’r asesiad i’r modiwl a byddaf yn rhoi cyngor iddyn nhw ar beth y disgwylir ganddynt. I’r sawl lle nad yw’n bosib mynychu gweithdy/ai oherwydd, er enghraifft salwch, mi fydd yn bosib iddynt wneud gwaith adfyfyrio ar waith darllen eu hunain. Byddent yna, hefyd, yn ysgrifennu traethawd manwl ar agwedd o fethodoleg mewn ymchwil gymdeithasol. Mi fydd y gwaith adfyfyrio yn y llyfr-log yn helpu datblygu eu dealltwriaeth o’r pynciau dan sylw, a hefyd datblygu eu hyder mewn ysgrifennu. Felly mi fydd y llyfr-log yn helpu paratoi’r myfyrwyr at ysgrifennu’r traethawd, sef yr ail asesiad.\nGweithdai yn y dosbarth, lle byddem yn trafod y gwybodaeth o’r darlithoedd a hefyd gwaith darllen gosod. Fydd y trafodaethau yma yn ffurfio.\nNi fydd raid i’r myfyrwyr brynu unrhyw adnoddau. Byddent yn medru lawr lwytho erthyglau a fydd adnoddau eraill yn cael eu rhoi ar fwrdd du a hefyd ar wefan y CCC, wrth i’r darlithiwr eu datblygu. Mae yna lawer o lyfrau methodoleg ar gael yn y llyfrgell ac mi fydd y myfyrwyr yn cael eu hannog i ddefnyddio adnoddau sydd yn berthnasol i’w gradd nhw o ran ymchwil cymdeithasol.\nBryman, A. 2012. Social Research Methods (4th edition). Oxford University Press.\nDavid, M. & Sutton, C, D. 2010. Social Research (2nd edition). Sage Publications.\nDenscome, M. 2014. The good research guide for small-scale social research projects. McGraw-Hill Education 5.\nGilbert, N, G. 2016. Researching Social Life (4th ed). Sage Publications.\nMay, T. 2010. Social research issues, method, and process (4th edition). Sage Publications.


Stampiau Pasbort y Pererin\nI chi gael cofio eich pererindod, gallwch gasglu “Pasbort y Pererin” o Ganolfan Ymwelwyr Dyffryn Maesglas ar ddechrau’r daith i Abaty Dinas Basing, neu o nifer o’r eglwysi ar hyd y ffordd.\nGallwch gael stampiau ar eich pasbort i gofnodi eich taith. Chwiliwch am arwydd yn dangos bod stamp pasbort ar gael yn yr adeilad. Mae’r stamp a’r pad inc fel arfer mewn bocs persbecs clir ac maent ar gael i chi eu defnyddio. Cafodd y stampiau eu llunio gan blant o ysgolion cynradd ar hyd llwybr Taith Pererin Gogledd Cymru. Bu’r artist Ruth Thomas yn gweithio gyda’r plant o Sir y Fflint a Sir Ddinbych tra bo’r artist Eleri Jones wedi cwblhau’r prosiect yn siroedd Conwy a Gwynedd. Bu 25 o ysgolion i gyd yn cymryd rhan yn y prosiect, yn dysgu am bererindod ac yn ymweld â rhannau o’r llwybr yn ogystal â datblygu sgiliau artistig a phrofi’r broses argraffu.\nEr mai dim ond un llun a ddewiswyd o bob ysgol i greu’r stamp, trefnwyd arddangosfeydd i ddangos gwaith cymaint o blant ag y bo modd yn Oriel Pendeitsh, Caernarfon a Theatr Clwyd Yr Wyddgrug, tra bo eglwysi hefyd yn arddangos eu gwaith.\nMae’r stampiau yma i’w cael yn y mannau a ganlyn:\nSir y Fflint:\nDyffryn Maesglas: Y Ganolfan Ymwelwyr.\nTreffynnon: Y Ganolfan Ymwelwyr.\nPantasaph: Siop Roddion\nChwitffordd: Eglwys y Santes Fair a Sant Beuno (ddim yn bell o’r llwybr)\nMaen Achwyfan: (Saesneg yn unig...) In a bird box attached to the gate post.\nLlanasa: Eglwys Sant Cyndeyrn\nTrelawnyd: Eglwys Sant Mihangel (mae’r stamp i’w gael ar bostyn hysbysfwrdd yr eglwys, ar ochr chwith y gât)\nTremeirchion: Eglwys Corpus Christi\nLlanelwy: (Saesneg yn unig...)Both the cathedral and parish church stamps are in a box attached to the gate of the south porch of the parish church. ( Both the cathedral and parish church are open on a few days each week and neither is open on a Monday or Saturday )\nCefn: Eglwys y Santes Fair (am fod yr eglwys dan glo fel arfer, mae’r stamp i’w gael yn y porth: Ar yr ochr chwith, ar ben y wal, o dan y bondo).\nLlannefydd: Eglwys Sant Nefydd (mewn bocs adar sydd wedi’i osod ar y gatiau ym mhorth/mynedfa’r eglwys)\nLlansannan: Eglwys Sant Sannan\nLlangernyw: Eglwys Sant Digain\nEglwysbach: Eglwys Sant Martin\nLlangelynnin: St Celynnin Church. (wedi'i leoli yn y bedyddfaen)\nBangor: the stamp is with the Wardens at their welcoming table in the Cathedral. Also at Trespass Outdoor Shop, 264 High St., Bangor LL57 1PB (Saesneg yn unig)\nY Felinheli: Heb ei osod eto\nLlanberis: Siop Joe Browns, Y Stryd Fawr LL55 4HA\nPenygroes:\tLlun Mewn Ffrâm. (Oriel a siop fframio), Snowdon St, (9-5 Llun- Gwener; 9-12 Sadwrn)\nClynnog Fawr: Eglwys Sant Beuno\nTrefor: Siop y pentref\nPistyll: Eglwys Sant Beuno\nNefyn: Amgueddfa Forwrol Llyn, Hen Eglwys y Santes Fair, Stryd-y-Llan (Open Wed to Sundays 10:30-4:00 from April to October and are now also Open throughout the Winter on Saturdays 10:30-4:00 with the café and shop and toilet facilities also available) - (cyfieithiad i'w ddod yn fuan)\n(7:30 -5 heblaw ar Ddydd Mercher a Dydd Sul pan mae’n cau am 12:00)\nAberdaron: Eglwys Sant Hywyn\nYnys Enlli: Siop a chapel


Job Details - Childcare Offer Team Leader\nMae Cynnig Gofal Plant Cymru yn cynnig addysg a gofal plant a ariennir i rieni cymwys sy’n gweithio y mae ganddynt blant 3-4 oed. Mae’r Cynnig wedi bod ar waith yng Nghaerdydd ers yr hydref diwethaf, ac mae dros ddwy fil o blant yn manteisio arno ar hyn o bryd.\nRydym am recriwtio Arweinydd Tîm Cynnig Gofal Plant dros dro i gyflenwi dros gyfnod mamolaeth, a fydd yn:\no Goruchwylio gweithrediad systemau ar gyfer asesu ceisiadau, gwirio a chadarnhau cymhwysedd, cymeradwyo lleoliadau, rhyddhau taliadau a chynnal systemau monitro a gwerthuso.\no Sicrhau bod y data gofynnol yn cael ei gasglu a’i ddychwelyd i Lywodraeth Cymru’n unol â’r amserlen ar gyfer dychwelyd.\no Sicrhau bod systemau rheoli ariannol cadarn yn cael eu sefydlu i roi taliadau i ddarparwyr gofal plant; cynhyrchu tystiolaeth addas i gefnogi ceisiadau am gyllid a gyflwynir i Lywodraeth Cymru a sicrhau bod yr holl ymarferion ac adroddiadau cysoni’n cael eu cwblhau’n brydlon.\no Rheoli a goruchwylio Swyddogion Cymorth Busnes y Cynnig Gofal Plant a Swyddog Ymgysylltu’r Cynnig Gofal Plant.\nCaiff yr ymgeisydd llwyddiannus ei addysgu i lefel gradd neu gyfatebol a bydd yn meddu ar wybodaeth a phrofiad o’r sector gofal plant a goruchwylio prosesau asesu a systemau adrodd sy’n seiliedig ar TG. Gyda phrofiad o reoli tîm bach, bydd deiliad y swydd yn arwain ar gyflawni menter genedlaethol amlwg, sydd am gynorthwyo rhieni i ddod o hyd i waith a/neu gynyddu eu horiau gwaith gyda chymorth gofal plant.\nAm ragor o wybodaeth neu i gael sgwrs anffurfiol am y swydd hon cysylltwch â Stephanie Matthews ar 029 20351371.\nBydd angen cyflenwi o ddechrau mis Tachwedd 2019 tan fis Mehefin 2020 i ddechrau.\nYn amodol ar gyllid pellach, caiff y swydd ei hymestyn hyd at ddiwedd mis Awst 2020.


Prifysgol Aberystwyth -\tAdnoddau Dynol\t: Cyfnod ‘Parod i Weithio’\nMae’r Brifysgol yn cydnabod y dylid cael trefn strwythuredig yn ei lle i ymdrin ag amrywiaeth o faterion a all godi y tu hwnt i oriau gwaith arferol ar draws holl ystod yr adrannau sy’n gweithredu yn y Brifysgol.\nPwrpas y polisi hwn fydd sicrhau y gellir cynnal gwasanaethau allweddol y Brifysgol yn ddigonol y tu allan i oriau craidd, yn unol ag anghenion defnyddwyr, a chadw unrhyw doriadau i wasanaethau neu ddiffygion i systemau neu wasanaethau defnyddwyr neu achosion lle nad yw’r gwasanaethau hynny ar gael i’r lleiafswm posibl. Nod pellach hefyd fydd mynd i’r afael â methiant unrhyw systemau hanfodol ac unrhyw amgylchiadau a allai beri risg sylweddol i iechyd a diogelwch neu’r amgylchedd, denu sylw’r newyddion a’r cyfryngau, neu fygwth parhad gweithrediadau neu fusnes.\nFelly, bydd angen i rai aelodau staff adrannol fod ar gael yn barod i weithio ac mae hi’n bwysig i’r gwaith hwn gael ei gydnabod a’i wobrwyo’n gyson. Mae’r polisi hwn yn pennu’r taliadau a wneir i’r holl gyflogeion hyd at, a chan gynnwys Graddfa 7 sy’n cael eu rhoi ar gyfnod ffurfiol lle maent yn barod i weithio.\nCaiff taliad am hyn ei dalu i unrhyw weithiwr, y gofynnir iddo/iddi, fel rhan o’i (g)waith, fod ar gael i ymdrin â galwadau brys a/neu y gofynnir iddo/iddi fynd i un o safleoedd y Brifysgol i ymdrin â digwyddiad neu achos brys y tu allan i oriau gwaith arferol. Telir y lwfans yn unig i staff sydd ar rota ‘ar alw’ ffurfiol yn yr Adran sydd wedi ei awdurdodi gan y Pennaeth Adran perthnasol. Codir y lwfansau a delir bob blwyddyn yn unol â’r adolygiad cyflogau.\nAt ddibenion y polisi, y diffiniad o gyfnod ‘parod i weithio’ yw cyfnod y bydd angen i gyflogeion fod ar gael i ymateb yn gyflym i alwad ffôn o’r gweithle a bod yn barod i weithio yn ôl yr angen. Ni fydd hyn o reidrwydd yn golygu y bydd angen i weithwyr fynd eu hunain i un o adeiladau, safleoedd neu eiddo’r Brifysgol. Mewn amgylchiadau eithriadol, gellir holi i’r sawl sydd ar gyfnod ‘parod i weithio’ weithio oddi cartref neu leoliad arall y cytunwyd arno, na fydd o reidrwydd yn un o safleoedd y Brifysgol.\nI fod yn hollol glir, mae’r taliadau ‘parod i weithio’ a wneir yn ôl y polisi hwn yn gysylltiedig yn benodol â chyfnod o amser pan allai fod gofyn i weithiwr ymateb, ond pan nad yw’n gweithio fel arall neu pan nad oes disgwyl iddo fod yn gweithio.\nBydd gofyn felly i weithwyr sydd ar ddyletswydd ‘parod i weithio’ fod ar gael i dderbyn ac ymateb i faterion sy’n ymwneud â’r gwaith ar gyfer yr holl gyfnod a bennwyd ymlaen llaw ac sydd y tu allan i oriau gwaith arferol.\nMae’r polisi hwn yn berthnasol i’r holl weithwyr sy’n cael eu cynnwys yn y Cytundeb Fframwaith hyd at, ac yn cynnwys, Graddfa 7, sydd naill ai’n rhan o’u cytundeb cyflogaeth neu, yn ôl disgresiwn y Brifysgol mewn amgylchiadau eithriadol, yn gwirfoddoli i fod yn barod i weithio ar rota ffurfiol am gyfnod byr/penodol o amser.\nNid yw’r polisi hwn yn cynnwys gweithwyr ar Raddfa 8 neu uwch. Bydd Penaethiaid Adrannau yn pennu a yw’r gwasanaeth yn ‘hanfodol i fusnes’ ai peidio, ac yn gyfrifol am sicrhau bod y trefniadau hyn yn cael eu gweithredu’n rhesymol ac yn gyfartal, yn arbennig o ran effaith y polisi ar staff gwrywaidd a benywaidd, y rheiny â chyfrifoldebau gofal, a staff rhan-amser.\nMae’r polisi hwn yn berthnasol i’r holl staff sy’n rhan o rota ‘parod i weithio’ ffurfiol o’r dyddiad y daw’r polisi hwn i rym.\nMathau o gyfnodau Parod i Weithio\nCeir 3 chategori o drefniadau i gyfnodau ar alw:-\n• Ar alw yn rheolaidd – darparu gwasanaeth cyson a pharhaol y tu hwnt i oriau gwaith arferol er mwyn cyflawni anghenion busnes y Brifysgol. Pennir gweithredu rota ddyletswydd parod i weithio reolaidd gan anghenion y gwasanaeth ac o’r herwydd gall amrywio o adran i adran neu ddod i ben o dro i dro. Nid yw’r taliadau a wneir ichi am fod yn barod i weithio yn rhan o’ch contract ac ni ddylech ddibynnu arnynt fel cyflog sicr.\n• Achosion brys – sicrhau bod gweithwyr ar gael i ymateb i Gynllun Parhau Busnes y Brifysgol pe gweithredid hwnnw gan y Tîm Gweithredol, hynny yw digwyddiadau sylweddol. Gallai natur anrhagweladwy’r digwyddiad beri i rota gael ei llunio ar fyr rybudd ac mae’n bwysig bod y rhifau cyswllt diweddaraf ar gael ar gyfer pawb y disgwylir iddynt weithio. Gofynnir felly i weithwyr roi gwybod i’r adran Adnoddau Dynol neu ddefnyddio’r porth hunan-wasanaeth ar lein er mwyn diweddaru eu manylion cyswllt.\nD.S. Taliadau ‘Galw Allan’ yn unig a roddir ar gyfer ymatebion neilltuol i sefyllfaoedd brys sy’n codi’n afreolaidd lle nad yw’r gweithiwr yn rhan o’r Rota Ar Alw ac ni fyddant yn rhan o drefn taliadau ‘parod i weithio’.\n• Cyfnodau Neilltuol – bod ar gael ar adegau penodol, er enghraifft yn ystod Gwyliau Banc, dyddiadau y mae’r Brifysgol ar gau, Wythnos y Glas ac ati. Bydd trefniadau neilltuol ar gyfer gwyliau banc yn berthnasol i’r ŵyl y banc ei hun ac nid y dyddiadau hynny a hysbysebir gan y Brifysgol y gellir dod o hyd iddynt ar wefan y Brifysgol.\nRota ‘Parod i Weithio’\nDylid paratoi’r rota cyn belled â phosibl ymlaen llaw er mwyn:-\ni’r gweithwyr allu gwneud y trefniadau angenrheidiol\nsicrhau bod pawb yn gwybod beth yw eu swyddogaethau a’u cyfrifoldebau ac yn eu deall\nsicrhau bod y rhifau cyswllt ar gyfer gweithwyr ar y rota wedi eu diweddaru\nsicrhau bod y gweithdrefnau ar gyfer asesu offer, cerbydau, mynediad i adeiladau ac ati wedi eu hen sefydlu ac yn wybyddus ymlaen llaw\nOs yw gweithwyr ar ddyletswydd gall fod angen iddynt gyfyngu eu gweithgareddau i rai na fydd yn eu rhwystro i ymateb yn fuan ac yn effeithiol i gais am gymorth neu wasanaeth. Mae’r cyfyngiadau hyn yn angenrheidiol er mwyn sicrhau y gall y gweithwyr gyflawni eu dyletswyddau a’u cyfrifoldebau fel y byddent yn ystod y diwrnod gwaith arferol. Oherwydd y gellid galw arnynt i gyflawni dylestwyddau o’r fath, fe’u gwaherddir rhag yfed alcohol na chymryd meddyginiaethau penodol os byddant ar ddyletswydd parod i weithio. Er hynny, nid yw’n eu rhwystro rhag gwneud gweithgareddau cymdeithasol neu hamdden arferol cyn belled na fydd gwneud hynny’n effeithio’n ormodol ar geisiadau am gymorth.\nBydd prosesau yn eu lle i ymdrin â chyfnodau salwch a gwyliau, pan na fydd gweithiwr sydd ar rota yn y gwaith. Ni wneir taliad i staff ar rota os nad ydynt ar gael i wneud hynny am eu bod ar wyliau neu yn sâl, er enghraifft. Caiff y taliad ei wneud i’r aelod o staff a fydd yn cyflawni’r gwaith. Rhoddir trefniadau neilltuol yn eu lle gan y rheolwr llinell i ymdrin â cheisiadau ychwanegol o’r fath ar gyfer cyfnodau lle bydd staff yn barod i weithio.\nGall taliad gael ei hawlio yn unig gan weithiwr:-\nsy’n gymwys ar gyfer y taliad\ny cafodd ei daflen waith ei chymeradwyo gan y rheolwr llinell.\nam y cyfnod y bu’r gweithiwr hwnnw ar gael, os cafodd alwad i’r gwaith ai peidio\nunwaith mewn cyfnod 12 awr a/neu unwaith yn unrhyw rhan ohono.\nNi fydd gweithwyr nad ydynt ar rota ond y gelwir arnynt i ymateb i argyfwng yn derbyn taliad y cyfnod parod i weithio ond yn derbyn taliad yn hytrach am yr oriau a weithiwyd yn unol â’r trefniadau Galw Allan a amlinellir yn y Cytundeb Fframwaith. Bydd gweithwyr sydd ar rota Parod i Weithio ac y mae disgwyl iddynt ymateb i argyfwng yn derbyn y raddfa gyflog briodol ar gyfer yr oriau a weithiwyd yn ychwanegol i’r taliad ‘parod i weithio’.\nCyfrifir taliadau ar sail pob cyfnod 12 awr neu ran ohono, e.e. 13 awr o gyfnod ‘parod i weithio’ = 2 daliad parod i weithio.\nCeir 2 gyfnod posibl ar bob diwrnod calendr (sy’n cynnwys diwrnodau’r wythnos, penwythnosau, gwyliau banc a dyddiadau pan fo’r Brifysgol ar gau).\nAm bob cyfnod byddwch yn derbyn taliad o £16.04 a fydd yn gymwys ar gyfer y didyniadau arferol.\nBydd yr holl amser y bydd gweithiwr sydd ar gyfnod ‘parod i weithio’ yn gweithio o’i alw i’r gwaith yn cael ei dalu ar y raddfa briodol.\nD.S. Caiff ymateb neilltuol i sefyllfaoedd brys bob hyn a hyn lle nad yw’r gweithiwr yn rhan o Rota Parod i Weithio ei gynnwys o dan Daliadau Galw Allan yn unig ac ni fydd modd hawlio taliad cyfnod parod i weithio.\nYn achos rota wythnosol sy’n gweithredu drwy’r flwyddyn, bydd gofyn i adrannau weithredu rota arbennig yn ystod cyfnod y Nadolig er mwyn sicrhau bod y trefniadau’n cael eu rhannu’n gyfartal rhwng gweithwyr.\nDylai rheolwyr sy’n gweithredu trefn parod i weithio fonitro pa mor aml ac am ba hyd y bydd gweithwyr yn ymateb yn y cyswllt hwn a nifer yr oriau y cynlluniwyd neu na gynlluniwyd eu gweithio yn rheolaidd, er mwyn sicrhau na ofynnir i unrhyw weithwyr wneud gwaith ychwanegol a allai beryglu eu hiechyd a/neu eu lles.\nPan fyddwch ar alw, peidiwch ag yfed alcohol na chymryd meddyginiaeth/cyffuriau a allai amharu ar eich gallu i ymateb neu wneud eich gwaith.\nOs derbyniwch alwad yn ystod y cyfnod ar ddyletswydd a fydd yn gofyn ichi fynd i’r gweithle, disgwylir y byddwch yn cyrraedd y gwaith o fewn amser rhesymol ar ôl derbyn yr alwad.\nAmod o dderbyn taliad cyfnod parod i weithio yw bod yn rhaid ichi gytuno i aros o fewn i bellter teithio rhesymol drwy gydol y cyfnod; cewch adael eich cartref ond rhaid bod modd cysylltu â chi a bod gennych ffordd o deithio i’r gwaith o fewn y cyfnod a benodwyd.\nOs byddwch yn sâl neu’n methu cyflawni eich dyletswyddau a chithau ar gyfnod parod i weithio, er enghraifft oherwydd newid annisgwyl mewn amgylchiadau personol neu iechyd, rhaid ichi gysylltu â’r unigolyn enwebedig (diogelwch y safle) cyn gynted â phosibl fel y gellir gwneud trefniadau eraill. Ni fyddech yn derbyn taliad parod i weithio os nad oeddech chi’n gallu cyflawni o leiaf 50% o’r cyfnod wrth law angenrheidiol a/neu heb gael eich galw allan.\nEr na ddylech drefnu fel arfer bod unrhyw ymrwymiadau personol yn eich rhwystro rhag ymgymryd â chyfrifoldebau wrth law, rydym yn ymwybodol fod ymrwymiadau’n codi o dro i dro na ellir eu newid. Mewn achosion o’r fath, dylai’r gweithiwr holi am wyliau cyn gynted â phosibl. Os na bydd y rheolwr llinell yn gallu trefnu bod rhywun arall ar gael i weithio pan ddaw’r cais am wyliau blynyddol, mae’n bosibl na fydd y cais am wyliau yn cael ei gymeradwyo oni ellir dod o hyd i rywun arall i weithio. Bydd ceisiadau am wyliau yn cael eu hystyried heb oedi afresymol. Felly, ni ddylai’r un unigolyn wneud trefniadau ar gyfer gwyliau cyn i’w g/chais am wyliau gael ei gymeradwyo. Fel arfer, ni ddylai staff sy’n gweithio shifftiau gael eu rhoi ar rota parod i weithio ffurfiol ar y dyddiau y byddant yn gorffwys.\nOs ydych yn barod i weithio, rydych yn gwneud hynny gan ddisgwyl y byddwch yn ymdrin â digwyddiadau a allai godi o fewn i gwmpas eich swydd a/neu eich cymhwysedd.\nTrefniadau Talu am ddylestwyddau Parod i Weithio\nDylid hawlio taliadau wrth law drwy daflen waith bob mis fel ôl-daliad.\nUnwaith y byddwch wedi llenwi’r daflen, rhaid ichi ei chyflwyno i’ch rheolwr llinell neu’r sawl a enwebir ar gyfer ei hawdurdodi. Caiff taliadau a awdurdodir eu hanfon i’r Gyflogres i’w talu.\nDylid nodi’n glir ar y ffurflen fod y taliad(au) yn berthnasol i ddyletswyddau parod i weithio yn benodol yn hytrach na threfniadau gor-amser arferol.\nD.S. Ni ellir prosesu ceisiadau am dâl heb eu cymeradwyo fel y manylir uchod.\nNi fydd taliadau a wneir yn ôl y polisi hwn yn cael eu hystyried ar gyfer cyfrifo tâl gwyliau neu salwch neu unrhyw daliadau eraill sy’n dibynnu ar gyfartaledd cyflog. Nid oes modd hawlio pensiwn ar gyfer taliadau wrth law.\nRhaid i reolwyr sicrhau fod ganddynt ddigon o adnoddau staff ar gael os oes gweithwyr wedi gwirfoddoli i fod yn rhan o rota ar gyfer dyletswyddau parod i weithio mewn amgylchiadau brys.\nNid ‘amser gweithio’ yw oriau parod i weithio yn ôl y diffiniad o Reoliadau Amser Gweithio, felly dim ond yr amser ar gyfer ymateb (a’r teithio i’r lleoliad ac oddi yno) sy’n berthnasol i hyn. Gellir gwneud eithriadau mewn sefyllfaoedd o argyfwng cyn belled ag y bo modd cymryd y cyfnod gorffwys ar ddiwrnod arall (byddai penwythnos neu’r diwrnod gwaith lle na byddent yn gweithio yn gymwys ar gyfer hyn).\nDylai rheolwyr llinell sy’n gweithredu trefn parod i weithio yn eu hadrannau adolygu’n rheolaidd:\npa mor aml y defnyddir y rota parod i weithio\npa mor aml y bydd staff yn ymateb ac am ba hyd,\nfaint o oriau a gynlluniwyd ac nas cynlluniwyd a wneir y tu allan i oriau\nna ofynnir i weithwyr wneud gwaith ychwanegol a allai beryglu eu hiechyd a/neu lles.\nBydd y Cyfarwyddwr Adnoddau Dynol yn cydlynu adolygiad o’r Polisi hwn ar ôl blwyddyn a bob tair blynedd ar ôl hynny, neu cyn hynny os bydd angen, er mwyn parhau i gydymffurfio â deddfwriaeth ac arferion da.\nCynhelir yr adolygiad drwy ymgynghori â’r undebau llafur cydnabyddedig a chyflwynir unrhyw ddiwygiadau arfaethedig i’r Pwyllgor Datblygiad Proffesiynol a Staffio i’w cymeradwyo.\nMae’r Brifysgol yn ymrwymwedig i ymgorffori’r Cynllun Cydraddoldeb Sengl yn ei pholisïau, ei gweithdrefnau a’i harferion. Aseswyd effaith y polisi hwn ar gydraddoldeb yn unol â’r cynllun hwn.\nJC a NC – 21 Mai 2013


Y Cymry yw’r lleiaf tebygol o gael eu derbyn i Gaergrawnt neu Rydychen – Golwg360\nY Cymry yw’r lleiaf tebygol o gael eu derbyn i Gaergrawnt neu Rydychen\n21 Hydref 2017 am 08:57\nMae llai o Gymry yn cael eu derbyn i astudio yn nwy o brifysgolion mwyaf elît y Deyrnas Unedig nag ymgeiswyr mewn unrhyw ran arall o wledydd Prydain.\nMae data newydd a gafodd ei gyhoeddi ddydd Gwener yn dangos mai dim ond 2% o’r holl gynigion i Brifysgol Caergrawnt a 3% o gynigion i Brifysgol Oxford a ddaeth gan y Cymry yn 2015.\nEr bod nifer y ceisiadau sy’n dod o Gymru yn isel, mae ymgeiswyr o Gymru yn derbyn llawer llai o gynigion o gymharu ag ymgeiswyr eraill o’r Deyrnas Unedig, er eu bod nhw’n ennill graddau TGAU a Lefel A tebyg.\nCafodd 48% o gynigion i astudio yng Nghaergrawnt eu rhoi i ymgeiswyr o Lundain a de-ddwyrain Lloegr.\nRoedd y ffigurau gwaethaf i Loegr yn dal i fod yn llawer uwch na’r ganran yng Nghymru, gyda 17% yn cael eu derbyn o ogledd Lloegr a 12% o ganolbarth Lloegr.\nGolwg ar ffigurau Cymru\nDim ond pedwar myfyriwr o Ynys Môn a wnaeth gais i Rydychen yn 2015, a doedd dim un yn llwyddiannus.\nA rhwng 2010 a 2015 ym Mlaenau Gwent, o’r 24 o geisiadau a ddaeth i astudio yn y prifysgolion hynny, dim ond dau fyfyriwr oedd yn llwyddiannus, un yn 2011 ac un yn 2014.\nYng Ngwynedd, dim ond pump o’r 60 o fyfyrwyr a ymgeisiodd i Rydychen a gafodd le, un o’r ffigurau uchaf yng Nghymru.\nMae Llywodraeth Cymru wedi dweud eu bod nhw’n cydnabod fod “angen i ni wneud mwy i wthio ein myfyrwyr mwyaf abl i gyrraedd eu potensial llawn.”\nYn 2015, fe wnaeth y Llywodraeth sefydlu cynllun Seren i weithio gyda myfyrwyr mwyaf abl Cymru ar lefel TGAU drwy’r chweched dosbarth er mwyn rhoi cymorth iddyn nhw gyrraedd y prifysgolion gorau.\nCafodd y data ei roi drwy gais Rhyddid Gwybodaeth i’r Aelod Seneddol Llafur, David Lammy.\nGalw am ddiddymu targed Bagloriaeth Cymru\nDisgwyl i’r ras gychod fynd yn ei blaen er gwaethaf bom\nYmchwilio i’r ‘diffyg’ Cymry yn Oxbridge\nGwobr fawr i wyddonydd o Gymro\nCadw cofeb Cecil yn cythruddo\nCân Nadolig elusennol y Cymro a grŵp ‘a capella’ Rhydychen


Twyll busnes a sut i’w atal | Heddlu Trafnidiaeth Prydeinig\nStamp amser presennol: 01/07/22 11:43:30\nYn fras, twyll busnes yw’r bwriad neu’r weithred o gamliwio - sgamwyr sy’n dweud celwydd am eu hunain neu eu gweithredoedd – i ennill neu golli.\nGydag adnoddau prin ac mewn amodau economaidd anodd, mae busnesau bach a chanolig yn dueddol o feddwl mwy am arloesedd, twf a goroesi yn hytrach na diwydrwydd dyladwy, rheolaethau’r we a rheoli risg. Yn aml gall y rhain ymddangos yn waith drud a chaled ac yn gryn dipyn o waith papur.\nOnd mae’r dull hwn yn gadael busnesau bach a chanolig yn arbennig o agored i dwyll, gyda nifer o berchnogion a rheolwyr yn anymwybodol o'r risgiau y mae eu busnesau yn eu hwynebu.\nMae’n bwysig cydnabod y gall twyll ddod o unrhyw le, gan gynnwys:\ntrydydd partïon sydd ddim yn gysylltiedig â’r busnes\nO’r cychwyn, gall twyll ymddangos yn gymhleth ac anodd i’w ddeall, gan fod troseddwyr yn defnyddio amrywiaeth o ddulliau a thechnegau.\nNi allwn ddarparu un ateb i atal pob achos o dwyll busnes, ond bydd y wybodaeth isod yn eich helpu i adnabod y mathau mwyaf cyffredin ac i gymryd camau i’ch diogelu chi, eich staff a’ch busnes.\nDeg awgrym i atal twyll busnes\nCofiwch y deg awgrym syml hyn i leihau’r risg o dwyll busnes ac i gadw eich busnes a’ch staff yn ddiogel.\n1. Byddwch yn amheus\nOs yw’n swnio’n rhy dda i fod yn wir, mae’n debyg ei fod. Cwestiynwch y canlynol yn drylwyr:\n2. Adnabod eich busnes yn dda\nDylech gael dealltwriaeth drylwyr o’ch busnes er mwyn i chi wybod:\nsut mae’n gweithredu\ny staff a gyflogir\ny cynnyrch a’r gwasanaethau a ddarperir\neich marchnad darged a’ch busnes\neich rhwymedigaethau cyfreithiol a rheoliadol\nBydd hyn yn eich helpu i sylweddoli ar unwaith pan nad yw rhywbeth yn iawn.\n3. Adnabod eich cwsmeriaid a’ch cyflenwyr\nPan fyddwch chi'n deall gyda phwy rydych chi'n gwneud busnes â nhw, byddwch yn sylwi ar unrhyw gais neu drafodiad busnes sy'n edrych yn anghywir i'r cwsmer neu'r cyflenwr hwnnw ac a allai fod yn dwyllodrus.\nDylech gynnal diwydrwydd dyladwy gan ddefnyddio dull sy’n seiliedig ar risg, fel gwirio manylion y cwsmer neu'r cyflenwr sydd gennych ar ffeil, yn ogystal â chwiliadau ar-lein.\n4. Nodi meysydd lle mae eich busnes yn agored i dwyll\nDychmygwch sut gallai twyllwr dargedu eich busnes, yn fewnol ac allanol, a phrofwch y systemau rydych chi’n eu defnyddio’n barod i leihau risg. Sicrhewch eich bod chi a’ch staff yn adnabod y systemau hynny ac yn eu hadolygu’n gyson.\n5. Datblygu strategaeth a siaradwch am dwyll\nMeddyliwch am y strategaeth gywir ar gyfer atal a chanfod twyll: dylai gynnwys manylion am ddulliau rheoli a gweithdrefnau.\nMae staff yn edrych at berchnogion a rheolwyr am arweiniad i ymddygiad derbyniol. Siaradwch am dwyll gyda’ch staff, cyflenwyr a chysylltiadau eraill. Mae angen i'ch staff ddeall y risgiau a sut mae colledion yn effeithio ar y busnes ac arnyn nhw eu hunain.\n6. Cymryd gofal ychwanegol yn erbyn ymosodiadau seiber\nGyda bygythiadau cynyddol o seiberdroseddu, dylech ddiogelu systemau technoleg eich busnes rhag ymosodiadau. Gwnewch yn siŵr eich bod chi'n gwneud copi wrth gefn o'ch systemau rhag ofn i rywbeth fynd o’i le.\n7. Deall eich materion ariannol\nDylech ddeall sut mae arian yn gadael y cwmni, gan gynnwys:\npwy sydd â’r awdurdod i wneud y taliadau hynny\npwy sy’n gwirio bod taliadau yn ddilys\nDylech wastad fwrw golwg ar eich cyfriflenni banc.\n8. Diogelu a gwarchod eich eiddo\nMae hyn yn cynnwys gliniaduron, cyfrifiaduron, ffonau clyfar ac eiddo deallusol. Dylech gynnwys yswiriant busnes i gwmpasu'r eitemau hyn os ydyn nhw dan fygythiad neu wedi'u dwyn. Dylech ddefnyddio a chynnal rhestr eiddo.\n9. Datblygu cynllun gweithredu\nYstyriwch pryd y gallai fod angen cyngor proffesiynol neu gyfreithiol arnoch chi. Er bod atal yn well na gwella, mae'n bwysig eich bod chi a'ch busnes yn barod am y gwaethaf. Bydd cael cynllun gweithredu ar waith yn helpu i gyfyngu'ch colledion i dwyll.\n10. Dylech wastad riportio twyll a chael help\nAction Fraud yw canolfan genedlaethol y DU ar gyfer adrodd twyll a seiberdroseddu. Gallwch hefyd gael gwybodaeth am dwyll a throseddu ar y we sydd wedi’u cymell gan arian.\nGallwch hefyd riportio twyll i’r heddlu os ydych chi'n adnabod y person o dan amheuaeth neu os ydyn nhw dal yn yr ardal. Ffoniwch 0800 40 50 40 i siarad ag un o’n gweithredwyr.


Bywyd ar ôl Caerdydd - Cynfyfyrwyr - Prifysgol Caerdydd\nCyngor gyrfaol a chymorth\nMae’r profiadau a gewch yng Nghaerdydd yn mynd y tu hwnt i’ch amser ar y campws. Mae’n aelodaeth rad ac am ddim i gymuned o dros 195,000 o gynfyfyrwyr.\nMae ystod o wasanaethau dethol ar gael i gynfyfyrwyr i cyfoethogi eich bywyd ar ôl graddio. Er mwyn manteisio ar y gwasanaethau hyn, gwnewch yn siŵr eich bod yn diweddaru eich manylion.\nGall cynfyfyrwyr gael gafael ar ystod o gyngor a gwybodaeth am yrfaoedd sydd wedi'u cynllunio i wella eu cyflogadwyedd graddedigion.\nOs oes gennych syniad am fusnes neu fenter gymdeithasol, neu eisiau ennill sgiliau newydd rydym yma i’ch cefnogi chi.\nMae’r Ganolfan Dysgu Gydol Oes yn cynnig amrywiaeth eang o gyrsiau rhan-amser wedi’u hanelu at ddatblygiad personol a phroffesiynol.\nOs ydych wedi colli cysylltiad gyda ffrind neu ffrind cwrs, gallwn ni eich helpu i ailgysylltu.\nMae llyfrgelloedd y Brifysgol ar gael i gynfyfyrwyr lle gallwch fenthyg hyd at 6 eitem ar y tro, heb gynnwys eitemau benthyciad byr. Mae rhai adnoddau electronig penodedig ar gael hefyd drwy ddefnyddio’r mynediad Cerdded-i-Mewn i’n gwasanaeth Adnoddau Electronig.\nMae’r cerdyn llyfrgell a’ch llun arno yn costio £10 i ddechrau (bydd ffi flynyddol o £25 i’w adnewyddu wedi hynny).\nEbostiwch senglib@caerdydd.ac.uk neu librarymembership@caerdydd.ac.uk os oes gennych ymholiadau ynghylch aelodaeth neu ewch i dudalen y Llyfrgelloedd i gael rhagor o wybodaeth.\nGall cynfyfyrwyr sy’n aros yng Nghaerdydd gael aelodaeth i holl gyfleusterau chwaraeon ac ymarfer corff y Brifysgol am bris gostyngol.\nEr mwyn ymaelodi, ewch i ganolfan Ffitrwydd a Sboncen Prifysgol Caerdydd ar Blas y Parc gyda’ch rhif aelodaeth cynfyfyriwr. Yna, cewch fynediad i’r cyfleusterau chwaraeon yng Nghanolfan Chwaraeon Talybont, Y Ganolfan Sboncen ym Mhlas y Parc a’r Caeau Chwarae yn Llanrhymni.


Prydau Ysgol Wrecsam yn darparu ar gyfer pob ysgol\nGallwch dalu am ginio ysgol ar lein drwy ParentPay (dolen gyswllt allanol). Gallwch hefyd ddefnyddio cod bar i dalu yn unrhyw leoliad PayPoint (dolen gyswllt allanol).\nNi allwn dderbyn taliadau arian parod na sieciau mwyach.\nMae gwefan ParentPay yn egluro sut i sefydlu eich cyfrif ParentPay (dolen gyswllt allanol). Os byddwch chi'n cael unrhyw drafferthion wrth geisio sefydlu eich cyfrif, anfonwch neges e-bost i schoolmeals@wrexham.gov.uk neu i ysgol eich plentyn i gael cyngor (mae manylion cyswllt eich ysgol i'w gweld ar ein rhestr o ysgolion).\nBydd yr un cyfrif yn union yn cael ei sefydlu ar gyfer disgyblion sydd â hawl i gael cinio ysgol am ddim, a bydd gwerth eu cinio ysgol yn cael ei gredydu yn awtomatig bob dydd i osgoi unrhyw wahaniaethu posib.\nYsgolion cynradd yn unig\nDefnyddiwch ParentPay i ddewis ac archebu cinio eich plentyn ymlaen llaw, hyd at 8am ar y diwrnod y mae angen y cinio hwnnw. Bydd hyn yn sicrhau y bydd eich plentyn yn cael eu dewis o ginio.\nBydd rhaid i chi sefydlu cyfrif ParentPay hyd yn oed os oes gan eich plentyn hawl i gael cinio am ddim, er mwyn gallu archebu eu cinio ymlaen llaw.\nYsgolion uwchradd ac Anghenion Dysgu Ychwanegol\nOs oes gan eich plentyn hawl i gael cinio am ddim, gallwch gredydu arian ychwanegol drwy ParentPay neu PayPoint os bydd angen. Mae hyn yn gadael i’ch plentyn wario mwy na gwerth y cinio ysgol unrhyw bryd.\nMae terfyn gwario o £5 yn cael ei osod ar gyfrifon pob disgybl ysgol uwchradd, ond gall rhieni newid hyn ar gais.\nAr hyn o bryd, mae gan ysgolion unigol eu systemau diogel eu hunain ar gyfer archebu a chasglu cinio, a fydd yn newid wrth i gyfyngiadau cadw pellter cymdeithasol Covid gael eu diweddaru. Cysylltwch ag ysgol eich plentyn os byddwch chi angen gwybodaeth am eu trefn bresennol.


Mae’r ymgynghoriad hwn wedi dod i ben. Cynhaliwyd yr ymgynghoriad rhwng Dydd Mercher, 3 Tachwedd 2021 a Dydd Gwener, 3 Rhagfyr 2021\nGalwodd y Pwyllgor Cyfrifon Cyhoeddus a Gweinyddiaeth Gyhoeddus am gyfraniadau ar gyfer sut y dylai’r Pwyllgor ymdrin â’r rhan gweinyddiaeth gyhoeddus o’i gylch gorchwyl.\nDyma’r tro cyntaf i’r Senedd gael pwyllgor gweinyddiaeth gyhoeddus pwrpasol. Mae’r Pwyllgor yn gyfrifol am graffu ar faterion sy’n ymwneud â pheirianwaith llywodraeth, gan gynnwys ansawdd a safonau’r weinyddiaeth a ddarperir gan wasanaeth sifil Llywodraeth Cymru a Chyrff a Noddir gan Lywodraeth Cymru. Fel ei ragflaenydd, mae hefyd yn gyfrifol am graffu ar gyfrifon cyhoeddus.\nEr mwyn helpu’r Pwyllgor i drafod y ffordd orau iddo gyflawni’r rhan hon o’i gylch gorchwyl a beth y dylai ei flaenoriaethau fod, gofynnodd y Pwyllgor am farn am y canlynol:\negwyddorion a’r arferion gorau ar gyfer craffu ar weinyddiaeth gyhoeddus;\npa wybodaeth a thystiolaeth a fydd yn angenrheidiol i’r pwyllgor gynnal goruchwyliaeth effeithiol ar weinyddiaeth gyhoeddus;\nmaterion blaenoriaeth y bydd angen i ni eu trafod efallai.\nDaeth yr ymgynghoriad i ben ar 3 Rhagfyr.\nCynhelir cyfarfod bord gron rhwng y partïon â buddiant ar 12 Ionawr.\nLlythyr ymgynghoriad PDF 246 KB\nYmatebion i'r ymgynghoriad PDF 874 KB\nSPA01 Yr Athro Leighton Andrews, Prifysgol Caerdydd (Saesneg yn unig) PDF 921 KB Gweld fel HTML (3) 78 KB\nSPA02 Cyngor Gweithredu Gwirfoddol Cymru (Saesneg yn unig) PDF 714 KB Gweld fel HTML (4) 58 KB\nSPA03 Ombwdsmon Gwasanaethau Cyhoeddus Cymru (Saesneg yn unig) PDF 686 KB Gweld fel HTML (5) 82 KB\nSPA04 Y Comisiwn Cydraddoldeb a Hawliau Dynol (Saesneg yn unig) PDF 329 KB Gweld fel HTML (6) 53 KB\nSPA05 Canolfan Polisi Cyhoeddus Cymru (Saesneg yn unig) PDF 504 KB Gweld fel HTML (7) 54 KB\nSPA06 Grŵp o unigolion (Saesneg yn unig) PDF 338 KB Gweld fel HTML (8) 49 KB\nSPA07 Dr Helen Foster, Ysgol Fusnes Prifysgol Ulster (Saesneg yn unig) PDF 417 KB Gweld fel HTML (9) 80 KB\nSPA08 Comisiynydd Cenedlaethau'r Dyfodol Cymru PDF 329 KB Gweld fel HTML (10) 43 KB\nSPA09 Archwilio Cymru PDF 182 KB Gweld fel HTML (11) 38 KB


Cerddi Osian Rhys Jones | Osian Rhys Jones [dot cymru]\nRydych yma: Hafan / Archives for Cerddi\nCerddi gan Osian Rhys Jones\nDyma'e lle y mae cerddi Osian Rhys Jones i chi eu darllen, eu clywed neu'u gwylio.\nNid ei holl gerddi ychwaith, deallwch. Mae cerddi lu nad ydyn nhw ar y blog am amryfal resymau. Er hynny, fel welwch yma gerddi achlysur, cerddi personol, rhai gwleidyddol amserol a cherddi o'r archif.\nNodyn am hawlfraint y cerddi\nY fi piau hawlfraint cynnwys y blog, ond mae nhw yma yn hytrach na'u bod yn pydru mewn drôr neu ddisg galed. Felly rwy'n eich hannog i'w rhannu ar y we a'u trafod os mynnwch, dim ond i chi roi linc yn ôl i'r wefan hon fel ffynhonnell. Os hoffech ddefnyddio' cynnwys y blog at berwyl arall, mae croeso i chi gysylltu â mi.\nFelly, gobeithio y byddwch yn mwynhau yr hyn o gerddi sydd ar y blog. Gadewch sylw neu cysylltwch â mi os hoffech roi eich barn neu awgrymu be arall y gallwn fod yn ei gyhoeddi.\n14/01/2011 Gan Osian Gadael sylw\nDyma gerdd i Kurt Cobain. Pan oeddwn yn fy arddegau, Nirvana oedd un o’r bandiau a oedd yn cael chwarae ar lŵp ar fy Hi-Fi. Roeddwn i’n cŵl yn y modd hwnnw. Diolch i’r Annedd am ei gyhoeddi dro nôl. Kurt Cobain Yn rhy ddig daw’r arddegau i’n rhan, y poenydwyr iau; daw’r ing, y […]\n17/01/2010 Gan Osian Gadael sylw\nDreifars Sala’r Sul\nMi wnes i yrru o’r Ffôr i Aberystwyth heddiw. Does gen i fawr o serch tuag at y daith hon gan fy mod i wedi ei gwneud filoedd o droeon ar fws ac mewn car. Beth sy’n waeth na hyn wrth gwrs yw gwneud y daith ar y Sul. Mae na bob math o yrwyr […]